Serbia Fashion Week nagrađen za internacionalni uticaj u modi na Sarajevo Fashion Film Festivalu - Hello! magazin\nSerbia Fashion Week nagrađen za internacionalni uticaj u modi na Sarajevo Fashion Film Festivalu\n– Jako sam srećna da sam bila u Sarajevu i da je povod mog odlaska bio tako značajan. Nagrada koju sam primila na Sarajevo Fashion Film Festivalu, “Award for international Fashion Influence” mi čini veliku čast. Partnerstvo i saradnja koji traju godinama unazad između naših manifestacija rezultirala je promocijom umetnika iz BiH i Srbije međusobno, ali isto tako i na internacionalnom planu. Zahvaljujem se od srca Ameli Radan na ovoj izuzetnoj nagradi uz želju da naše partnerstvo negujemo i razvijamo sve više u godinama koje su pred nama.\nSvetlana Horvat i Amela Radan\nSarajevo Fashion Film Festival najznačajniji je modno-filmski događaj u Bosni i Hercegovini u čijem su programu bila prijavljena 934 filma iz celog sveta među kojima su bili 101 film iz SAD-a, 81 iz Italije, 60 iz Indije, 52 iz Rusije, 48 iz Španije, 47 iz Velike Britanije, 44 iz Irana, 34 iz Brazila, 33 iz Turske, 32 iz Nemačke i 30 iz Francuske.\nSFFF je ponudio sveže i šarolike poglede na inovativan svet mode i filma i prikazuje raznolik izbor modnih, reklamnih i kratkih dokumentarnih filmova, kao i muzičkih spotova a o rečima organizatorke ovog festivala, Amele Radan, ova manifestacija predstavlja jedinstvenu priliku modnim entuzijastima za druženje, umrežavanje, razmenu iskustava i otvaranje mogućnosti kako u Bosni i Hercegovini, tako i širom sveta.


Totenhem u agoniji zbog stadiona – kašnjenje, drogirani radnici… – BiGportal.ba\nTotenhem u agoniji zbog stadiona – kašnjenje, drogirani radnici…\n“Pevci” su, posle nekoliko odlaganja otkrivanja novog stadiona, sada u centru novog skandala, ovoga puta on ima veze sa kriminalom.\nNaime, radnici koji učestvuju u gradnji novog “Vajt Hart Lejna” koji će imati kapacitet od 60.062 mesta, navodno su uhvaćeni u pijančenju i drogiranju na radnom mestu.\nKompanija “Mejs grupa” koja je nadležna za radove na stadionu u Londonu, u jednom trenutku je zahvaljujući “haotičnom menadžmentu” imala i 4.000 zaposlenih na projetku, a sada se tereti da su na licu mesta ljudi u njenim uniformama, u jutarnjim časovima viđeni sa velikim brojem limenki, pre nego što su u toaletima šmrkali kokain.\n“Mejs’ snažno odbija sliku ovog projekta ‘obojenog’ ovim anonimnim optužbama. Zdravlje, bezbednost i blagostanje svih je, i uvek će biti, osnova vrednosti ‘Mejs grupe’ i svaka sugestija da su naši standardi o korišćenju alkohola i nedozvoljenih sredstava ugroženi, bila bi shvaćena ekstremno ozbiljno. Redovno sprovodimo testove na alkohol i drogue kako bismo u lancu nabavke ojačali pravila. Svaka zabrinutost za određeno zdravstveno stanje ili rizik, trebalo bi da se pošalje zdravstvenom osoblju kompanije. Novi stadion Totenhema je jedan od najkompleksnijih i najinovativnijih projekata u Velikoj Britaniji. Klub i tim izvođača vredno rade kako bi završili ovu ikonu od stadiona što je pre moguće. Iako postoji frustracija ovih dana, jednom kada stadion bude gotov, biće fantastičan, predstavljaće nasleđe i projekat na koji će svi biti ponosni”, stoji u saopštenju.\nUloga “Mejsa” kao menadžera izgradnje bila je da bude u stalnom kontaktu sa podizvođačima, ali su oni zbog loše komunikacije, komunicirali direktno sa klubom.\nTo se osetilo na izgradnji zdanja koje bi trebalo da košta oko milijardu evra, pa su, kako piše “Konstrakšn njuz” (Construction News), “radovi za koje je potrebno nedelju dana trajali i po čitav mesec” jer je, “osim kompleksnostih i komunikacija bila užasna”.\nStadion je trebalo da bude otvoren za prošlonedeljni derbi sa Liverpulom (2:1 za “Crvene”), ali će klub nastaviti da nastupa na “Vembliju” u bližoj budućnosti, saopštio je predsednik kluba Danijel Levi.\nTo je prouzrokovalo pomeranja rasporeda na najvećem britanskom stadionu, otkazivanja NFL utakmice zakazane za 14. oktobar, dok je Levi istakao da se došlo do “problema sa najvažnijim bezbednosnim sistemima”.\nSve tri utakmice Lige šampiona Spursi će dočekati na “Vembliju”, ali će meč sa Mančester sitijem u Premijer ligi biti pomeren za 24 časa, dok će treću rundu Liga kupa protiv Votforda kao domaćini igrati u Milton Kinsu, na stadiona MK Donsa.\nSpomenuti mediji navodi da radovi neće biti gotovi sve do januara i da niti “Mejs” niti Totenhem nisu spremni da postave konačni rok.\nLevi je ranije izjavio da su odlaganja “razočaravajuća, skupa i frustrirajuća”, ali da nije bilo kompromisa oko prezentovanja nečeg “izvanrednog našim navijačima”.\n“Mejs” je u međuvremenu odbacio primedbe da je ugovor da bude nadležni organ svim podizvođačima na projektu neobičan u svetu ovakvih poslova, dodavši da postoje mnogi primeri sličnog poslovanja. U ovom modelu klub pregovara o pojedinačnim cenama izvršavanja radova sa svakim podizvođačem posebno, pa “krovna kompanija” ne može mnogo toga da učini kada su u pitanju rokovi.\nJul 2007. godine – uprava Totenhema potvrdila je ponude za izgradnju novog stadiona na mestu “Vajt Hart Lejna”.\n2016-2017. – počela je gradnja novog stadiona i stari “Vajt Hart Lejn” je potpuno uništen na kraju sezone.\n13. avgust 2018. – Totenhem je potvrdio da će svečano otvaranje biti odloženo do oktobra zbog “problema sa najvažnijim bezbednosnim sistemima.


Indeks privatnosti u medijima – Kako se rangiraju srpski mediji - Glas Zaječara\nHome Društvo Indeks privatnosti u medijima – Kako se rangiraju srpski mediji\nObjavljen je prvi Indeks privatnosti u medijima u Srbiji koji rangira 50 medija sa aspekta poštovanja standarda zaštite privatnosti. Imajući u vidu da je zaštita privatnosti relativno nov koncept koji još nije u potpunosti zaživeo u našem društvu, ne čudi podatak da većina medija u Srbiji nema razvijene procedure ni znanja u pogledu ispunjavanja standarda propisanih Zakonom o zaštiti podataka o ličnosti.\nNe treba izgubiti iz vida da je primena standarda zaštite privatnosti relativno nova i da proces usklađivanja praksi i dalje traje. Medijski sektor prolazi kroz tranziciju koja donosi primenu svih pravila poštovanja privatnosti korisnika.\nMetodologija istraživanja je bazirana na standardima globalne tehničke i građanske zajednice, obavezama Zakona o zaštiti podataka o ličnosti, i etičkim načelima novinarske profesije u domenu zaštite privatnosti. U uzorku 50 posmatranih medija 20 medijskih sajtova ostvaruje najveću posetu prema analitici globalnog saobraćaja na internetu, dok je ostalih 30 od značaja za geografsko područje koje pokrivaju, uzrasnu grupu kojoj su namenjeni, ili javni interes koji ostvaruju.\nTop 5 najbolje rangiranih medija\n„Smatramo da je izuzetno važno da mediji razumeju svoju ulogu u ekosistemu prikupljanja i obrade ličnih podataka. Postoji čitav niz drugih aktera, od IT giganta do drugih privatnih kompanija, koji monetizuju podatke njihove publike, od čega mediji često nemaju previše koristi, a izlažu se potencijalnom riziku jer obrađuju podatke o ličnosti bez odgovarajućih mera i procedura. Čini se da je to pre slučaj zbog nepoznavanja tehničkih procesa u digitalnom okruženju, nego zbog svesnog izigravanja zakona“, navodi Bojan Perkov iz SHARE Fondacije.\nUzimajući u obzir funkcionisanje medija u digitalnom okruženju, neophodno je postojeće prakse i interne politike unaprediti kako bi sa jedne strane mogli da iskoriste potencijale digitalne ekonomije, a sa druge poštovali privatnost svoje publike.\nSHARE Fondacija je tu da u ovom procesu pruži stručnu podršku. Svi zainteresovani mediji mogu da potraže savet (poslati mejl na info@sharedefense.org).\n*Indeks privatnosti medija je izrađen u okviru projekta Akcija za digitalna prava – unapređenje slobodnog protoka informacija i integriteta medija koji partnerski sprovode BIRN Srbija i SHARE Fondacija, uz finansijsku podršku Balkanskog fonda za demokratiju i MATRA programa.\nPrethodni tekstGrad Zaječar prodaje poslovni prostor od 78kvm u STROGOM CENTRU za samo 32.000 eura\nIndeks privatnosti u medijima – Kako se rangiraju srpski mediji 14/09/2021\nGrad Zaječar prodaje poslovni prostor od 78kvm u STROGOM CENTRU za samo 32.000 eura 14/09/2021


EU razmatra ograničavanje važenja zelenog sertifikata - Biznis i Finansije\nHome\tVestiPolitika i društvo\tEU razmatra ograničavanje važenja zelenog sertifikata\nEvropska unija razmatra ograničavanje važenja zelenih sertifikata na devet meseci, zato što imunitet stečen vakcinom ili preležanom bolešću ne traje dugo.\nNaime, Evropska komisija je juče predložila izmenu roka trajanja zelenog sertifikata, koji inače omogućava slobodno kretanje kroz EU tokom trajanja pandemije.\nDa podsetimo, sertifikat važi za one koji su primili dve doze vakcine ili preležali korona virus ili imaju negativan PCR test. Komisija nije razmatrala kako bi se on odnosio na ljude koji su primili treću dozu, jer u Uniji još uvek većina stanovništva nije “busterovana”. Međutim, kako kažu, pretpostavlja se da je imunitet onih koji su primili treću dozu nešto trajniji.\nNa konačnu odluku o ograničavanju važenja zelenog sertifikata moraćemo da pričekamo još nekoliko nedelja, pošto bi o ovom pitanju trebalo da se izjasne i medicinski stručnjaci ali i oni koji se bave regulativom. Ali, ona će svakako imati veliki uticaj na one koji su planirali da zimski odmor provedu u poznatim evropskim skijalištima kao i na one koji planiraju letnji odmor na grčkim, španskim ili hrvatskim obalama.\nRuski lekari organizuju turu kroz crvene zone za...


U Republici Srpskoj su, tokom prošle godine, na poslovima istraživanja i razvoja bile zaposlene 803 osobe, bilo sa punim ili skraćenim radnim vremenom, a od toga je 516 istraživača.\nOvi podaci dobijeni su na osnovu analize “Istraživanje i razvoj u 2018. godini”, a objavio ih je Republički zavod za statistiku.\n– Najveći broj istraživača zaposlen je u sektoru visokog obrazovanja (78,9 odsto), poslovnom sektoru (16,1 odsto), državnom sektoru (3,1 odsto) i neprofitnom sektoru (1,9 odsto) – saopšteno je iz Republičkog zavoda za statistiku.\nKada se posmatra naučna oblast istraživačkog rada, najveći broj istraživača zaposlen je u oblasti inženjerstvo i tehnologija, njih 47 odsto.\nDok sindikalci poručuju da je Srpskoj potrebno znatno više naučnoistraživačkog rada, u resornom ministarstvu se s tim slažu, te najavljuju da će se to i dogoditi.\n– Mi ćemo u narednom periodu sigurno insistirati da se povećaju ulaganja u nauku, a samim tim i naučnoistraživački rad. Ono što je činjenica, jeste da imamo relativno malo ljudi koji se bave istraživanjem, odnosno istraživača, a oni su uglavnom locirani u okviru akademske zajednice, pogotovo na javnim univerzitetima”, rekao je Srđan Rajčević, ministar za naučnotehnološki razvoj, visoko obrazovanje i informaciono društvo RS.\nPrema njegovim riječima, u zemljama koje imaju značajan ekonomski rast, a koji je baziran upravo na nauci i inovacijama, istraživači su primarno locirani u realnom sektoru.\n– To je disbalans koji ćemo morati da ispravljamo u sljedećih nekoliko godina. Mi kao Vlada ćemo se svakako potruditi da povećamo broj istraživača, u smislu povećanja ulaganja u nauku, a već sljedeće godine se očekuju nova zakonska rješenja, kao što je, recimo, zakon o fondu za nauku i inovacije, gdje ćemo napraviti zapravo jedan finansijski lijevak, putem kojeg ćemo znatno veća sredstva pokušati da izdvojimo za nauku i istraživanje – naveo je Rajčević.\nTane Peulić, predsjednik Sindikata metalske industrije i rudarstva RS, smatra da u privredi nema dovoljno istraživanja.\n– Da toga ima, radnici, menadžmenti i država bi znali unaprijed kakva je otprilike sudbina, odnosno budućnost privrednog razvoja. Realni sektor je mahom ušao u privatne ruke, tako da dosta manjih kompanija nema kadrovska rješenja za, recimo, istraživanje tržišta. Na primjer, u pojedinim manjim preduzećima vlasnik kapitala je i direktor, i tehnički direktor, i komercijalista – pojašnjava Peulić.\nPrema podacima Republičkog zavoda za statistiku, bruto domaći izdaci za istraživanje i razvoj u 2018. godini iznosili su 18.341.000 KM, od toga su tekući izdaci iznosili 15 072 000 KM (čak 82,2 odsto), dok su investicioni izdaci iznosili 3 269 000 KM (17,8 odsto). Bruto domaći izdaci najveći su u oblasti inženjerstvo i tehnologija (52,9 odsto).


Brnabić: Nove poreske olakšice za zapošljavanje mladih - Studio B\nBrnabić: Nove poreske olakšice za zapošljavanje mladih\nBrnabić: Nove poreske olakšice za zapošljavanje mladih Tanjug\nEkonomijaEkonomija Pocetna 07. 10. 2019. 17:02:25\nAmerička kompanija Modine otvorila fabriku u Sremskoj Mitrovici u koju je uložila više od milion evra i gde će raditi 45 ljudi. Važno je što su posao dobili mladi ljudi, kaže premijerka Brnabić i najavljuje poreske olakšice za zapošljavanje mladih.\nfoto Vlada Republike Srbije/Tanjug\nPredsednica Vlade Srbije Ana Brnabić otvorila je novi pogon fabrike Modine u Sremskoj Mitrovici.\nPremijerka je zahvalila ovoj američkoj kompaniji što je investirala u Sremsku Mitrovicu, a posebno zbog toga što zapošljava mlade ljude, prosečne starosti 32 godine. S tim u vezi, najavila je niz poreskih olakšica od 1. januara za zapošljavanje mladih.\n„To je tačno ono što Vlada Srbije ima u fokusu, zapošljavanje mladih ljudi. Nadam se da će biti usvojen Predlog izmena i dopuna poreskih zakona, kako bismo podsticali zapošljavanje mladih. To će značiti da će od 1. januara sve kompanije koje zapošljavaju nove ljude, pre svega mlade, biti oslobođene 70 odsto plaćanja dažbina u prvoj godini, u drugoj 65 odsto, u trećoj 60 odsto“, najavila je premijerka.\nOna je pozvala američke kompanije da ulažu u istraživačke centre u Srbiji, jer je Srbija lider u regionu u ovoj oblasti.\nPosebno je pohvalila lokalnu samoupravu na privlačenju stranih investicija, a za američke kompanije naglasila da su važan partner u podizanju ekonomije u Srbiji.\n„Američke kompanije uložile su preko četiri milijarde dolara u Srbiju i zaposlile preko 20.000 ljudi“, rekla je Brnabić.\n„Verujemo da je američki biznis najbolji na svetu i da radna snaga u Srbiji odgovara našim standardima. Zadovoljstvo nam je što nastavljamo saradnju s predstavnicima vlasti na svim nivoima u Srbiji i podržavamo reforme koje Srbija sprovodi“, rekao je Eskobar.\nKompanija Modine ima 12.000 zaposlenih na pet kontinenata. U investiciju u Sremskoj Mitrovici uloženo je preko milion evra, biće zaposleno najpre 45 zaposlenih, a u narednom periodu ukupno 270.\n„Otvaranje novog pogona od 3.500 kvadratnih metara u Sremskoj Mitrovici predstavlja značajan iskorak u našem poslovanju. Naš cilj je da nove proizvodne kapacitete popunimo ljudima, obučimo ih i da ovladaju novim proizvodnim procesima, te da u budućnosti postižemo još bolje poslovne rezultate“, rekao je direktor Modine Srbija Dejan Nestorović.


Putin ponudio produženje sporazuma „Novi START”\nMOSKVA - Ruski predsednik Vladimir Putin izjavio je da je Moskva spremna da bez odlaganja produži jedini preostali sporazum sa SAD o kontroli nuklearnog naoružanja. Putin je na sastanku s vojnim zvaničnicima rekao da je Rusija više puta nudila Vašingtonu produženje sporazuma „Novi START”, koji ističe 2021, ali da nikada nije dobila odgovor, prenosi Beta. „Rusija je spremna da odmah produži 'Novi START', pre kraja ove godine i bez ikakvih preduslova”, naveo je ruski lider. „Novi START” su 2010. potpisali tadašnji predsednici dve zemlje, Barak Obama i Dmitrij Medvedev, i on ograničava njihove nuklearne arsenale na najviše 1.550 raspoređenih nuklearnih bojevih glava i 700 nuklearnih projektila i bombardera. Putin i drugi ruski zvaničnici su više puta izražavali zabrinutost zbog\n04.12.2019 u 20:19\nPutin optužio Bugarsku da namerno odlaže izgradnju „Turskog toka”\nSOČI - Predsednik Rusije Vladimir Putin optužio je Bugarsku da namerno odlaže izgradnju ruskog gasovoda „Turski tok” na svojoj teritoriji i upozorio da bi Moskva mogla da nađe načine da zaobiđe Sofiju ako treba, prenosi Rojters. Bugarski premijer Bojko Borisov je negirao bilo kakva namerna odlaganja, navodeći da je izgradnja počela kasno – pre tri meseca – jer se Sofija pridržava pravila Evropske unije o javnim nabavkama, čime obezbeđuje da Brisel ne blokira taj projekat, dodaje britanska agencija, a prenosi Tanjug. Govoreći na zajedničkoj konferenciji za novinare sa predsednikom Srbije Aleksandrom Vučićem u ruskom letovalištu Soči na Crnom moru, Putin je rekao da Bugarska „namerno” odlaže realizaciju „Turskog toka” na svom tlu. „Ako bugarsko rukovodstvo ne želi to (gasovod\n04.12.2019 u 17:05\nSOČI - Predsednik Srbije Aleksandar Vučić izjavio je danas da ga je iznenadio poklon ruskog predsednika Vladimira Putina - puška Milana Obrenovića. „Dobio sam nešto što mi je do sada, ne računajući nagrade, ordenje i odlikovanja koja sam dobio, najdraže - originalna puška Milana Obrenovića, koju je Rusija kupila ove godine na jednoj svetskoj aukciji i to je bila Putinova želja da meni pokloni”, rekao je Vučić odgovarajući na pitanje novinara. Kaže da takav poklon nije očekivao, već pre neku knjigu, šah ili vino. „Za pušku mu beskrajno hvala, ja nisam mogao da verujem. Da vidite kako je rad urađen, tačno se vidi da je urađena puška za Milana Obrenovića”, naveo je Vučić. On je rekao da je, osim puške, dobio i vino iz okoline Sočija, što je donekle, kaže, i očekivao jer je


“Mislim da će od našeg dolaska imati velike koristi građani Srebrenice” – Vijesti-x.com\n“Mi idemo sutra da pomognemo, daćemo značajnu donaciju u novcu, daćemo značajnu donaciju u neophodnim javnim objektima, koje ćemo da izgradimo ili za gradnju objekata čiju ćemo izgradnju da platimo, kako to organizator bude htio. To će biti veliki novac, ozbiljan novac, sa kojima Vlada Srbije želi da pokaže koliko nam je stalo do dobrih odnosa između Srba i Bošnjaka u Srebrenici i do dobrih međusobnih odnosa između Srba i Bošnjaka uopšte”, naveo je premijer na konferenciji za štampu održanoj u Vladi Srbije.\nOn je dodao da Vlada Srbije želi da gradimo ozbiljniju i bolju budućnost u cijelom regionu i istakao: “Ja mislim da će od našeg dolaska imati velike koristi građani Srebrenice prije svega, ali kada kažem Srebrenice, naravno i Srebrenice, ali i Bratunca, Vlasenice i svih ostalih okolnih opština.”\n“Mi na tome radimo i razgovaramo, to nije pitanje srebreničke strane, već četiri opštine, to je pitanje više za Republiku Srpsku i cijelu BiH, mi smo sa njima već razgovarali i pronalazimo rješenja za to pitanje.”\n“Imamo i mi svoje zahtjeve prema BiH, ne samo RS i BiH prema nama, imamo i mi svoje zahtjeve, ali ja ne idem sutra da bih isticao te zahtjeve, njih sam isticao u Sarajevu, zato što to ozbiljni i odgovorni ljudi rade tete-a-tete i ne šire previše u javnosti”, naveo je premijer Srbije.\n“Mi smo u kontaktu sa licima koja razgovaraju sa otmičarima sve vrijeme, svakoga časa dobijamo nove informacije. Nekada dođu i različite informacije i različiti zahtjevi, ali vjerujem da ćemo taj važan zadatak za našu državu, važan zadatak da bismo spasili živote naših građana uspjeti uspješno da obavimo”, rekao je Vučić i dodao da ne bi da govori o detaljima.\nJelena Karleuša odbrusila Hani Hadžiavdagić: Nikada ne mogu biti Ceca, sram te bilo budalo zaboravna!


Mitrovčanka prvakinja Evrope: Zlatna medalja za Vanju Grujić - Ozon Media\nSremska Mitrovica – U italijanskom gradu Montekijaro od 12. do 16. oktobra održano je Prvenstvo Evrope u karateu na kojem je Mitrovčanka Vanja Grujić osvojila zlatnu medalju.\nOrganizator takmičenja je Svetska organizacija WUKF. Na prvenstvu je nastupilo 1.900 takmičara iz 30 država. Reprezentaciju Srbije predstavljalo je 25 takmičara od kojih je njih 8 iz Karate kluba „Sirmium“ iz Sremske Mitrovice. Ukupno je osvojeno 4 medalje i to 2 zlatne i po jedna srebrna i bronzana medalja, kao i veliki broj četvrtih i petih mesta.\nKako je takmičenje bilo veoma brojno gde je svaka uzrasna kategorija imala od 30 do 100 takmičara iz KK „Sirmium“ ističu da su vadovoljni postignutim rezultatom, jer su kako ističi u samom vrhu po kvalitetu karate sporta u Evropi. Karatisti „Sirmiuma“ su bili odlični jer od njih 8 do finala je stiglo njih petoro, dvoje do polufinala i samo jedan takmičar nije ušao među prvih šest u Evropi.\nZlatnu medalju za „Sirmium“ i Srbiju osvojila je Vanja Grujić koja je u svojoj kategoriji dominirala i ubedljivo bila najbolja. Vladimir Pašić je imao peh u toku takmičenja i nije došao do plufinala, dok su se Vuk Petrović i Milica Krstić plasirali u polufinale. U finalu su nastupili Marko Garić, Đorđe Grujić, Mila Miljković i Mladen Nedimović, njih su nijanse delile od medalja i zauzeli su četvrta mesta što je za ovakvo takmičenje veoma veliki rezultat.\nIz „Sirmiuma“ čestitaju svim svojim karatistima i najavljuju još medalja u narednom periodu.\n„Gradsko stanovanje“: Obaveštenje za zakupce poslovnog prostora


Osmani: Nećemo dozvoliti formiranje Asocijacije koja ugrožava funkcionisanje Kosova | Srbija izbori 2022\n» Osmani: Nećemo dozvoliti formiranje Asocijacije koja ugrožava funkcionisanje Kosova\nPredsednica Kosova Vjosa Osmani izjavila je večeras da institucije Kosova neće dozvoliti osnivanje Zajednice opština sa srpskom većinom, koja ugrožava funkcionisanje Kosova.\n„Asocijacija predvidjena Briselskim sporazumom je medju najštetnijim dokumentima u pogledu suvereniteta i unutrašnje funkcionalnosti Kosova. Ali, dobro je što ga je Ustavni sud zabranio kao takvog, ali šteta i dalje traje jer u nekim slučajevima još uvek ima ljudi u EU koji zahtevaju da se primenjuje onako kako je potpisano u Briselu“, kazala je Osmani.\nPrema njenim rečima, Kosovo ima sreću da su SAD nakon brojnih sastanaka jasno stavile do znanja da neće podržati nijednu Republiku Srpsku, nijednu posredničku vlast ili izvršnu vlast.\n„Ovo je jedan od najvažnijih dogadjaja u pogledu Asocijacije. Ne može postojati model koji nas vodi ka bosanizaciji Kosova, model koji daje izvršna ovlašćenja i stvara asocijaciju kao treću vlast i model koji Kosovo čini nefunkcionalnim jer nam na kraju ne treba stolica u UN ako smo mi država potpuno propala iznutra, država koja ne funkcioniše i država i čiji će deo uvek želeti da se otcepi“, navela je predsednica Kosova.\nOna je rekla da čak ni Ahtisarijev paket nigde ne kaže da opštine sa srpskom većinom mogu da se udruže kako bi stvorile treći nivo vlasti, koja stvara disfunkcionalnost, koja oduzima suverenitet sa nacionalnog nivoa i koja sutra ili prekosutra može da se pretvori u Republiku Srpsku.\nDodala je da se o belgijskom modelu koji se spominje kao moguće rešenje za formiranje ZSO, nikada nije razgovaralo i kao takvom nije prihvaćeno i da se neće razgovarati o bilo kakvoj autonomiji za kosovske Srbe sa severa zemlje.\n„Asocijacija je uvod u podelu i koristi se za defunkcionalizaciju Kosova“, kazala je Osmani.\nPriznala je da postoji intenziviranje dijaloga Prištine i Beograda, pozivajući se na nedavne posete evropskih i američkih emisara.\nGovoreći o posebnom susretu sa Gabrijelom Eskobarom, ona je rekla da je reč o bilateralnom sastanku na kome se razgovaralo o dijalogu i odnosima Kosova i SAD.


Osvrt na tržište za 02.07.2018. - komponente za stočnu hranu i stoka | Info tim logistika\nDanas na tržištu stoke u ponudi tovne svinje farmske i mini farma po ceni od 150din/kg+PDV, dok su se svinje iz kategorije otkupa nudile u rasponu cena od 145-150din/kg+PDV. Usled smanjene tražnje, cena tovljenika i prasadi ima tendenciju pada. Mesara iz Srema plaća 140-145din/kg+PDV za tovne svinje mini farma i farma, dok se u Severnom i Južnom Banatu svinje iz otkupa plaćaju 150din/kg sa PDV-om. U Zlatiborskom okrugu, ovce za klanje se prodaju po ceni od 150-160din/kg sa uračunatim PDV-om, a krave za klanje po 165-188din/kg sa PDV-om.\nDanas smo imali ponude sojine sačme domaće rinfuz Sombor po ceni od 44.5-44.8din/kg+PDV. Kako saznajemo na terenu danas je rađena sojina sačma Sombor po ceni od 44.5din/kg+PDV.\nSuncokretova sačma Sombor danas se nudila po ceni od 24.6din/kg+PDV. Od ponuda danas smo imali i suncokretovu sačmu Dijamant sa lagerom u Zrenjaninu po ceni od 24.7din/kg+PDV i ponudu za suncokretovu sačmu Dijamant sa lagerom u Novom Sadu po ceni od 23.5din/kg+PDV. Prijavljenih realizacija za danas nije bilo.


IZMJENE ZAKONA O GIMNAZIJI: Umjesto 30, sada najviše 28 učenika u odjeljenjima\nU odjeljenjima gimanzija u Crnoj Gori moći će najviše da bude 28 učenika, a ne 30, kako je bilo do sada, predviđeno je izmjenama Zakona o gimnaziji, koji je usvojio crnogorski parlament.\nProcjenjuje se da će se zbog smanjenja broja učenika u odjeljenjima povećati broj nastavnika u gimnazijama, zbog čega je potrebno iz budžeta izdvojiti 100 hiljada eura.\nNovim predlogom o broju učenika omogućiće se individualan pristup učenicima što će doprinijeti boljem sticanju znanja, sposobnosti i interesovanju.\n"Sa manjim brojem učenika u odjeljenjima nastavnici će kvalitetnije i efikasnije realizovati nastavni plan", kaže se u obrazloženju.\nZakonom je preciziran rad stručnih saradnika sa učenicima i definiše da je to 30 časova u okviru četrdesetočasovne radne nedjelje.\nZakonom su precizirani nastavni predmeti koji se u opštoj i specijalističkoj (matematička i filološka) gimnaziji polažu na maturskoj ispitu, kao i da se umjesto dosadašnja dva izborna predmeta polaže jedan po izboru učenika koji je značajan za nastavak obrazovanja i koji ispunjava maturski standard.\nPredviđena je prvi put mogućnost polaganja maturskog ispita na osnovnom i višem nivou.\n"I to za obavezne nastavne predmete u opštoj gimnaziji po izboru učenika (matemarika ili prvi strani jezik) i obavezni predmet u specijalističkim matematičkim odjeljenjima (analiza sa algebrom) i specijalističkim filološkim odjeljenjima (prvi strani jezik), u skladu sa ispitnim katalogom", kaže se u obrazloženju.\nKako se navodi, predloženim načinom unaprijediće se koncept polaganja maturskog ispita pa će se obezbijediti za usklađivanje zahtjevnosti maturskog i stručnog ispita u gimnaziji ili stručnoj školi.\n"I na taj način ravnopravno obezbijedi učenicima gimnazije i stručne škole nastavak obrazovanja na odgovarajućem studijskom programu, što će doprinijeti kvalitetnom visokoškolskom obrazovanju", kaže se u obrazloženju.\nZakonom se precizira neposredan rad stručnih saradnika sa učenicima i definiše da je to 30 časova u okviru četrdesetočasovne radne nedjelje.\n"Preostalih deset časova se raspoređuje u skladu sa statusom škole, umjesto dosadašnjeg rješenja da stručni saradnici imaju najmanje 20 časova neposrednog rada sa djecom", kaže se u Zakonu.\nKako je obrazloženo, na ovaj način stručni saradnici će biti više motivisani da bolje organizuju neposredni rad sa djecom u na najbolji način iskoriste radno vrijeme, zbog čega se predlog Udruženja pedagoga šrihvatio kao opravdan.\nIZVOR: RTCG, 18.08.2017.


Asano uči srpski, priznao čega se plašio pre dolaska u Partizan! Malo i o srpskim putevima... - Sportske.net\nJapanac sjajno prihvaćen u Beogradu.\nRevolucija u najavi, VAR uskoro stiže u Srbiju!?Ovo je Miloševićev plan, evo zašto će Partizan na proleće biti još jači!Partizan preko Surdulice ''preskočio'' Vojvodinu, sad je i Zvezda na vidiku!Poluvreme - Opet taj Suma, ''pleše'' i u Surdulici! (TVITOVI)Partizan znatno oslabljen u defanzivi, ali tu su ''udarne igle''! (SASTAVI)\nU novoj epizodi emisije "Partizan news", gost Biljane Obradović bio je Takuma Asano koji je sumirao svoje utiske o životu u Srbiji i igranju za Partizan.\n"Do sada sam naučio nekoliko reči - hvala, dobro, kako si ti, ćao... Lepo mi je i zanimljivo ovde, od trenutka kada sam došao zadovoljan sam treninzima, ljudi su dobri, a uživam i u samom gradu. Utisci su izvanredni, nisam imao nijednu neprijatnost, ni negativan utisak otkako sam došao u Partizan", istakao je Japanac koji je otkrio da ima punu podršku svih struktura kluba iz Humske.\n"Mnogo mi znači podrška trenera, svih ljudi iz kluba i samih navijača. To je neopisiv osećaj koji će mi dati još veći elan za mečeve koji nam predstoje."\nPriznao je Japanac da je zazirao od atmosfere na Večitom derbiju čije je snimke gledao pre dolaska u Beograd.\n"Kada sam gledao snimke, moram priznati da je delovalo pomalo zastrašujuće. Međutim, kada sam izašao na teren, osetio sam maksimalno pozitivne emocije navijača i zbog toga me je preplavila želja da dam sve od sebe i doprinesem ekipi", kazao je Asano koji je primetio da su loši tereni širom Srbije veliki izazov za njega.\n"Naravno da postoji razlika u kvalitetu zemlje i trave, pogotovo u poređenju sa Japanom i Nemačkom, ali to je otežavajuća okolnost za oba tima. Za mene, to predstavlja izazov. Što se tiče puteva, stanje je poprilično loše i često moram da zaobilazim rupe na putu kada vozim", primetio je hitronogi fudbaler.\nAsanu je teško pala eliminacija iz Evrope.\n"Razne misli mi prolaze kroz glavu u takvim situacijama. Ofanzivni igrači poput Sadika, Sume i mene moraju da daju sve od sebe kako bi ekipa ostvarila pozitivan rezultat. Što se tiče pomenutih utakmica, gde vodimo sve vreme i na kraju odigramo nerešeno ili izgubimo, to je nešto na čemu ceo tim mora da poradi, a pre svega odbrana, ne smemo da dozvolimo da do toga dođe", rekao je on.


Nova avio-linija Niš - Malta od novembra\nPočetak/Ekonomija/Nova avio-linija Niš – Malta od novembra\nNova avio-linija Niš – Malta od novembra\n„Rajaner“ u svoje letove uvrstio je novu avio-liniju na relaciji Niš – Malta. Prema podacima na sajtu kompanije „Rajaner“, avio-linije na ovoj relaciji odvijaće se od novembra meseca i to dva puta sedmično.\nInače, ovo je šesti let ove kompanije koji poleće sa Aerodroma „Konstantin Veliki“.\n„Rajaner“ već saobraća na relacijama iz Niša do – Berlina, Bratislave, Dizeldorfa, Milana i Stokholma.\n„Ovo je svakako dobra vest istovremeno i potvrda da se ukupan razvoj vazdušnog saobraćaja iz Niša realizuje stabilno, u punoj saradnji sa zainteresovanim avio-kompanijama. Radujemo se svakom novom letu i svakom novom putniku. Drago nam je da avio-kompanije koje koriste usluge našeg Aerodroma nastavljaju razvoj svojih mreža linija. Dosadašnje velike investicije, kao i dalji investicioni planovi koji su generisani u saradnji sa Ministarstvom građevinarstva, saobraćaja i infrastrukture omogućiće dalji razvoj Aerodroma „Konstantin Veliki“ u Nišu“, kažu iz JP ,,Aerodrom Niš“.\nU niškoj vazdušnoj luci očekuju porast broja putnika, koji se za 2019. godinu procenjuje na 20% više u odnosu na 2018. godinu.\nLetovi Niš-Malta Niški aerodrom Rajaner\nRajaner od 2. avgusta ponovo leti iz Niša do Berlina i Malte


srbijasport.net - Vesti - Košarka - U godini jubileja povratak u KLS\nPripreme košarkaša Sloge počele su prema planu 12. avgusta, ali su u klubu sa Ibarskog keja mnogo posla obavili pre toga. Ovo je godina jubileja, klub slavi 70 godina postojanja i rada i težnja rukovodstva je da se Sloga vrati na staze stare slave. Primarni cilj je povratak u KLS, a to neće biti lak zadatak, jer iskustvo od prošle sezone govori da je Druga liga jako i teško takmičenje. Zato su čelnici „belih“ u prelaznom roku bili vrlo aktivni i doveli vredna pojačanja, dok su iz prošlosezonskog tima ostali Nenad Đurđević, Miroslav Radić, Luka Tomašević i Nemanja Šević. Prvi strateg Sloge Saša Pavlović sa saradnicima je već napravio plan i program rada i zadovoljan je učinkom u letnjoj košarkaškoj pijaci.\nPonovo u Kraljevu, sada u Sloginom dresu - najveće pojačanje Kraljevčana Uroš Mirković\nUradili smo veliki posao, u ovom trenutku imamo skoro kompletiran tim. Možda ćemo angažovati još jednog igrača na poziciji „4“, ali tu nećemo žuriti i to bi moralo da bude baš pravo pojačanje. Za sada su u Slogu došli iskusni centar Uroš Mirković koji je igrao u Mašincu, Vojvodini, C. zvezdi, inostranstvu, Žarko Čomagić koji je bio u užičkoj Slobodi, Miloš Milidragović student Indijana koledža, nekada igrač beogradskog Torlaka, junior Crvene zvezde Miloš Ćojbašić. U Slogu smo vratili beka Vuka Jovanovića, dok smo iz kragujevačkog Radničkog doveli Nikolu Kostića, prošle sezone jednog od najboljih igrača Druge lige. Uz ove momke tu je i nekoliko talentovanih juniora koji će dobiti šansu i verujem da se među njima krije neki novi Miletić koji je tokom prošle sezone iz Sloge otišao u Partizan. Pogled na ovu listu pojčanja govori da smo selektirali vrlo kvalitetan tim – naglašava Saša Šećo Pavlović, trener Sloge.\nKošarkaši Sloge će u Kraljevu raditi do kraja meseca,a onda sledi prvi kontrolni meč i odlazak na sedmodnevne pripreme na Goč.\nU sklopu obeležavanja velikog jubileja 70 godina postojanja i rada KK Sloga, naši gosti će biti košarkaši Partizana. Utakmica će biti odigrana 31. avgusta i očekujem istinski spektakl. Posle tog meča odlazimo na Goč sa kojeg ćemo sići 4. septembra zbog još jednog spektakla, prijateljskog meča sa Mornarom iz Bara. Sledi povratak na planinu da završimo pripreme,a onda će se nizati kontrolni mečevi sa Kolubarom, Napretkom iz Aleksinca, Novim Pazarom... Sasvim dovoljno kvalitetnih susreta da se uigramo i pripremimo za ono što dolazi.\nZa razliku od prošle sezone, kada je za Slogu uspeh bio i to što je uopšte ušla u takmičenje, ambicije su ove godine mnogo jasnije i ne kriju se.\nNemamo šta da krijemo, cilj je prvo mesto i povratak u KLS. Želimo da se Sloga vrati na staze stare slave, na to nas obavezuje ime kluba, tradicija i pomenuti jubilej. Mislim da to ovaj tim može da ostvari i ubeđen sam da ćemo uspeti. Očekujem maksimalnu podršku navijača i verujem da je došlo vreme da tribine nove sportske dvorane budu pune kao nekada kada se igralo u „kutiji šibica“ – zaključuje Saša Pavlović trener košarkaša kraljevačke Sloge.\nPrijateljska košarkaška utakmica Sloga-Partizan (Beograd) na programu je 31. avgusta u 18 časova, dok će Sloga i Mornar iz Bara igrati 4. septembra od 19 časova u novoj sportskoj dvorani.


Pregovori Beograda i Prištine blokirani na granici - Istinomer\nVesna Vujić 13. 5. 2019.\nPo dolasku u Beograd, predsednik Srbije Aleksandar Vučić zvanično je saopštio da je razgraničenje njegov plan za Kosovo i da mu je taj plan propao. Rekao je da nije imao podršku javnosti, iako ga nikada nije javno objasnio. Prema njegovim rečima, ideja je bila “uspostavljanje granice koja bi bila pravedna i pravična“.\nAleksandar Vučić, Federika Mogerini i Hašim Tači / Foto: FoNet/TV FoNet\nŠta to konkretno znači i dalje je ostalo “državna tajna”, pošto je predsednik Srbije naglasio da ne može javno da saopštava “nešto što nisam uspeo da dogovorim ni sa suprotnim taborom, ni sa međunarodnom zajednicom“. Na retoričko pitanje – šta je rešenje, on je odgovorio da će Kosovo u budućnosti i bez njegove volje i priznanja, “dobiti nezavisnost i suverenost na celoj svojoj teritoriji”.\n“Pa ću onda da pitam mnoge koji su protestovali i govorili mnoge stvari zašto ste to radili i kako je moguće da niste mogli da sagledate realnost i što ste ometali mogućnost da Srbija izvuče nešto za svoj narod i svoju zemlju“, upozorio je Vučić.\nKosovski predsednik Hašim Tači objasnio je da je on u Nemačku išao samo po podršku za priznanje države Kosovo od strane Srbije. Doduše, i njegov koncept sadrži nove granice – linija razgraničenja se pomera ka Preševskoj dolini u sastavu Kosova (Bujanovac, Medveđa, Preševo).\nUcrtavanje novih linija i teritorijalno pomeranje između Srbije i Kosova nije naišlo na odobravanje na samitu u Berlinu, pa su se tako predsednici Vučić i Tači posle razgovora sa nemačkom kancelarkom Angelom Merkel i francuskim predsednikom Emanuelom Makronom vratili praznih ruku.\n“Dok sam ja predsednik, neću da priznam Kosovo u ovim granicama”, poručio je Vučić.\nNa drugoj strani, nema nijednog nagoveštaja da Priština ima nameru da ukine carinske takse, što je uslov Srbije za nastavak dijaloga, pa odnosi između Beograda i Prištine ostaju u kategoriji “zamrznuti konflikt”. Bar do novog susreta u Parizu sledećeg meseca, kada se očekuje da dvojac Merkel – Makron ponudi politički plan za pomeranje dijaloga sa mrtve tačke ka budućem “pravno obavezujućem sporazumu”.\nŠta (ne)znamo o razgraničenju\nVučić je prvi put javno obznanio da razgraničenje vidi kao način rešavanje odnosa sa Kosovom još u avgustu prošle godine, prilikom otvaranja fabrike u Šidu. Ni tada, međutim, nije naveo nijedan detalj koji bi bio argument za takvu politiku. Naglasio je da ne može da govori o čemu pregovara sa kosovskim Albancima, jer bi tako “rušio našu poziciju i otvarao karte u pregovorima“.\nOn je podsetio i da njegova ideja nije ništa novo, da se o ideji o razgraničenju Srba i Albanaca govori decenijama, pa i da je o tome još sedamdesetih godina prošlog veka govorio pisac Dobrica Ćosić. Vučić je javno postavio i pitanje:\n“Ko je postavio te granice? Neka Lešak, Leposavić bude druga država da ne biste pravili etničke granice. Sutra neka dođu do Vranja pa da se pitamo što nismo bili pametni i slušali ludog Vučića na vreme.“\nKomentarišući ideju novih granica prema Kosovu, direktor kancelarije za Kosovo Marko Đurić objasnio je da ako bi Beograd i Priština ikada u budućnosti došli do sporazuma, Srbi na Kosovu i Metohiji bi dobili više.\n“Srbija takvim sporazumom, ako će ga biti, može da ima samo više i teritorije i institucionalne zaštite i prava za srpski narod, srpsku crkvu, srpsku imovinu na Kosovu i Metohiji, i naravno više finansijske podrške za opstanak i ostanak Srba na Kosovu i Metohiji”, izjavio je Đurić.\nMarko Đurić i Aleksandar Vučić / Foto: FoNet/Aleksandar Levajković\nZa ideju povlačenja novih i drugačijih linija između Srbije i Kosova, predsednik Srbije dobio je i podršku od svojih koalicionih partnera socijalista. Sa dolaskom Trampa na čelo SAD, lider SPS-a i ministar spoljnih poslova Ivica Dačić, skreće pažnju da promena stava Sjedinjenih Američkih Država ostavlja otvorenu mogućnost da se i dalje vodi dijalog Beograda i Prištine o nalaženju trajnog rešenja za Kosovo.\n“Ja sam oduvek govorio o razgraničenju, to jest potrebi da se izvrši razgraničenje na srpski i albanski deo Kosova”, izjavio je Dačić.\nAko je suditi po rečima portparolke ruskog MInistarstva inostranih poslova Marije Zaharove, Srbija bi mogla da dobije podršku Rusije za svoje rešenje. Na pitanje o stavu za promenu granica između Srbije i Kosova, ona je uzvratila kontrapitanjem: „Vi nećete imati problema sa tim?“\n„Stav Rusije po pitanju Kosova je dosledan i zasnovan na međunarodnom pravu, poštovanju suvereniteta Srbije i njenog unutrašnjeg zakonodavstva. Mi od tog doslednog stava ne odstupamo“, istakla je Zaharova.\nPotpredsednik SPS-a, istoričar Predrag Marković objasnio je da razgraničenje Srba i Albanaca ne podrazumeva povlačenje granice na Ibru, već poseban status za sve Srbe na Kosovu i Metohiji u različitim stepenima”.\n“Razgraničenje mora da bude veoma nijansirano. Ono ne podrazumeva da se potpuno zaborave Srbi južno od Ibra, već da Srbi u enklavama, kao i naše svetinje i manastiri imaju poseban status“, rekao je Marković.\n„Razgraničenje ili ništa“\nČinjenica je da se u javnim diskusijama nije gledalo blagonaklono na razgraničenje kao moguće rešenje konflikta sa Kosovom, ni u Srbiji, a ni u Evropi, posebno Nemačkoj.\nU domaćoj javnosti su argumenti protiv takvog rešenja išli od ukazivanja da Srbija ne može da se razgraničava sa “svojom teritorijom i svojim narodom” do upozorenja da bi to izazvalo nove etničke sukobe na Balkanu.\nEvropski zvaničnici su podsećali da je za Evropu podela granica završena, i da je bilo kakva nova linija među državama po etničkom principu neprihvatljiva.\nFoto: FoNet/Twitter Maja Kocijančić\nOčekujući podršku za plan “razgraničenje ili ništa”, predsednik Srbije je očigledno stavio “sva jaja u jednu korpu”. Bez alternativnog političkog pristupa problemu normalizovanja odnosa sa Prištinom, on poslednjih dana poručuje da bez saglasnosti Srbije nema trajnog rešenja za Kosovo. Bez obzira šta svet mislio, predlagao i video kao dobru odluku za balkanski aktuelni konflikt, važno je ono o čemu se dogovore Priština i Beograd, ponavlja Vučić.\nDijaloga za sada nema, bar ne zvaničnog, a obe strane ostaju ukopane u svojim zamišljenim vizijama svetle budućnosti za svoje države i narod. Pariz je mesto sledećeg susreta, kada će, možda, Evropa ponuditi jače adute za novu rundu pregovora. Na primer, podsticaje za ubrzanje, na putu ka Evropskoj Uniji. Ostaje pitanje – na kom mestu je Evropa na listi političkih prioriteta zvaničnog Beograda i Prištine, pogotovo ako i Vašington ima nešto da ponudi?\nNaslovna fotografija: FoNet/Twitter Maja Kocijančić\nAleksandar Vučić EU Hašim Tači Ivica Dačić Kosovo Marko Đurić razgraničenje Rusija SAD


Narodna stranka objavila rat korupciji, meta nam je “Milenijum tim” – Portal NAŠE SELO\nNarodna stranka objavila rat korupciji, meta nam je “Milenijum tim”\nPosted on February 20, 2021 February 27, 2021 Author Sonja Cvetković\tComment(0)\nImamo dokument koji je nedvosmislen dokaz za odlazak u zatvor, a koji ukazuje na korupciju u vrhu režima u korist ’Milenijum tima’. Obećavam da će zbog toga u zatvor otići ili ministar poljoprivrede Branislav Nedimović ili ministarka energetike Zorana Mihajlović ili oboje sa vlasnicima Milenijum tima Ivanom Bošnjakom i Stojanom Vujkom. To će se dogoditi kada pravosuđe bude oslobođeno, rekao je Jeremić na konferenciji za novinare u Leskovcu.\nMinistarstvo poljoprivrede je raspisalo konkurs kojim je pozvalo sve poljoprivrednike iz cele Srbije da se prijave za dovođenje struje na svoja imanja, a onda je otišla instrukcija EPS-u u kojem se nalaže da budu odbijeni svi zahtevi koji nisu iz Vinarca i još dva sela u opštinama Varvarin i Žitorađa. To je za zatvor, rekao je Jeremić.\nNa izborima ćemo učestvovati isključivo ako budu fer i pošteni. Ako to ne bude slučaj, bojkotovaćemo ponovo, rekao je Jeremić.\nOni koji dijalog vide kao početak svoje kampanje za izbore nemaju časne namere, rekao je Jeremić.\nPredrag Mali i Andrej Vučić su najbolji prijatelji, to je javno rekao Siniša Mali. Premijerka Ana Brnabić je takođe u prijateljskim odnosima i sa Sinišom Malim i sa porodicom Vučić, kao i sa ’Milenijum timom’ još iz vremena kada je bila u NALED-u, gde je bila sa Ivanom Bošnjakom. Oni prelivaju državni novac u njihove privatne džepove, rekao je Aleksić.\nNećemo im to dozvoliti, bez obzira da li je reč o Vranjskoj banji koju kupuju ili o vinogradima kod Leskovca. Kada Narodna stranka preuzme odgovornost, moraće da dokažu svaku ciglu, a ako ne budu mogli da dokažu, imovina će im biti oduzeta i prodata, a novac vraćen u državni budžet, rekao je Aleksić.\nPotpredsednik Gradskog odbora Narodne stranke Leskovac Miloš Miladinović rekao je da je vrednost zemljišta kod Leskovca pre licitacije procenjena na 140 miliona dinara, a da ju je potom “Milenijum tim” kupio za 67 miliona dinara. Agencije\nTagged vuk jeremic\nPokrajinski sekretarijat za regionalni razvoj, međuregionalnu saradnju i lokalnu samoupravu raspisao je Konkurs za dodelu bespovratnih sredstava zadrugama za kupovinu opreme i sistema za preciznu poljoprivredu i opreme za prerađivačke kapacitete. Cilj ovog konkursa je unapređenje proizvodnih procesa i podizanje nivoa efikasnosti i konkurentnosti zemljoradničkih ili poljoprivrednih zadruga. Predmet konkursa je kupovina opreme i sistema […]\n24. oktobra 2020. Skupština slobodne Srbije smatra da najavljeno formiranje ministarstva za brigu o selu predstavlja – vrhunac licemerja Aleksandra Vučića i Srpske napredne stranke, s obzirom na činjenicu da su oni poslednjih osam i po godina sistematski radili na uništenju poljoprivrednika u Srbiji. Podsećamo da je Vučićeva vlast ukinula poljoprivrednicima regres za gorivo, da […]\nMilioni evra za sisteme za navodnjavanje\nPosted on December 24, 2019 December 26, 2019 Author Sonja Cvetković\nBeskamatni krediti za poljoprivrednike dostupni u deset banaka\nPosted on February 2, 2022 February 9, 2022 Author Sonja Cvetković


DS: Nadležni hitno da reaguju na napad na radnika topionice u Boru\nPolitika Autor:Beta29. avg. 202110:37\nPotpredsednica Demokratske stranke Tatjana Manojlović pozvala je danas nadležne državne organe da hitno reaguju na fizičko nasilje nad zaposlenim u firmi Ziđin u Boru i na sve slične slučajeve u drugim preduzećima.\nU saopštenju povodom napada rukovodioca u kompaniji Ziđin na jednog od zaposlenih, Manojlović je ocenila da je taj slučaj mnogo više od pojedinačnog incidenta i običnog sukoba na poslu i da je posledica stanja u čitavoj državi.\nOcenila je da su strani investitori sa kojima vlast sklapa „mutne i za Srbiju neisplative aranžmane praktično izuzeti od zakona i oslobođeni obaveze da poštuju čak i osnovno ljudsko dostojanstvo radnika“.\n„Naše radnike u većini stranih fabrika tretiraju kao roblje zato što im je to dozvolila naša vlast. Bilo je samo pitanje dana kad će početi i da ih tuku“, dodala je Manojlović u saopštenju i ukazala da je to simboličan momenat kada svi treba zajedno da ustanu i kažu da je dosta ponižavanja i maltretiranja radnika.\nIncident u kompaniji Ziđin u Boru dogodio se 23. avgusta, kada je, kako mediji navode, direktor topionice Lan Shicong šutnuo radnika Nenada Jankucića, što su zabeležile kamere video nadzora.\nZiđin je saopštio da je Shicong uputio izvinjenje Jankuciću i njegovoj porodici i da je izvinjenje prihvaćeno, a takođe je navedeno da je kompanija 26. avgusta primila dopis u kome su sindikati prijavili „necivilizovano ponašanje“ kineskog rukovodioca.


Početna Novosti Aktuelnosti Povećan broj saobraćajnih nezgoda\nNa području Policijske uprave Istočno Sarajevo u protekla tri mjeseca dogodilo se 229 saobraćajnih nezgoda, što je za 34 nezgode ili 17,44 odsto više u odnosu na uporedni period prošle godine, rekla je Srni portparol Policijske uprave Istočno Sarajevo Vesna Stokanović.\nStokanovićeva je naglasila da je zabilježena jedna saobraćajna nezgoda sa smrtno stradalim licem, dok u uporednom periodu nije evidentirana nijedna.\n„Sa teže povrijeđenim licima dogodile su tri saobraćajne nezgode što je za šest manje u odnosu na uporedni period, dok su sa lakše povrijeđenim licima evidentirane 24 saobraćajne nezgode što je za 10 više u odnosu na uporedni period“, istakla je ona.\nPrema njenim riječima, evidentirana je 201 saobraćajna nezgoda sa materijalnom štetom što je za 16,86 odsto više u odnosu na uporedni period.\nStokanovićeva je rekla da je u saobraćajnim nezgodama ukupno stradalo 35 lica, što je za 12,9 odsto više u odnosu na isti period prošle godine, od čega je jedno lice smrtno stradalo, teže su povrijeđena tri lica što je za sedam lica manje u odnosu na uporedni period, dok je lakše povrijeđeno 31 lice ili 10 više u odnosu na uporedni period.\n„Najčešći uzroci saobraćajnih nezgoda su brzina neprilagođena uslovima puta u 74 slučaja, a zatim radnje vozilom u saobraćaju, odstojanje, nepoštovanje prvenstva prolaz“, rekla je Stokanovićeva i dodala da se nezgode najčešće dešavaju na magistralnim i regionalnim putevima.\nKada je u pitanju bezbjednost saobraćaja, Stokanovićeva kaže da je registrovano 6.421 prekršaj, što je za 2,19 odsto manje u odnosu na uporedni period.\n„Podnesen je 31 zahtjev za pokretanje prekršajnog postupka, izdato 5.950 prekršajnih naloga, a ukupno je sankcionisano 6.008 lica, što je za 3,77 odsto više u odnosu na uporedni period“, rekla je Stokanovićeva.\nPrethodni članakPreminuo Vlastimir Kusmuk\nNaredni članakOko 200 novinara i turoperatera u Višegradu


Air Serbia uspostavila nove letove na osam linija | Play Travel\nAir Serbia uspostavila nove letove na osam linija\nAir Serbia proširila svoju mrežu letova iz Beograda: nove linije za Španiju, Francusku, Hrvatsku, Finsku, Rusiju, Ukrajinu i Egipat\nAvio kompanija Air Serbia je tokom protekla četiri dana uspostavila nove letove iz Beograda na čak osam linija ka destinacijama u Evropi i Egiptu.\nUz liniju Beograd Zadar koju će Air Serbia pokrenuti 21. juna 2019., srpska nacionalna avio kompanija Air Serbia će ove godine uspostaviti ukupno devet linija iz Beograda, od toga sedam redovnih i dve sezonske linije. Na ovaj način Air Serbia će putnicima ponuditi čak 49 linija iz glavnog grada Srbije, a mi Vam u nastavku predstavljamo sve nove linije.\nPrvim letom na liniji Beograd Barselona, avio kompanija Air Serbia je obeležila povratak na Iberijsko poluostrvo nakon 21 godinu pauze. Srpska avio kompanija će obavljati letove dva puta nedeljno: utorkom (sa polascima sa beogradskog aerodroma oko 17:00h) i subotom (polasci predviđeni za 06:35h). Najkraće trajanje leta na lini Beograd Barselona je 2 sata i 40 minuta, a avio karte možete da kupite po ceni već od 119 EUR. Između Beograd i Barselone leti i avio kompanija Vueling.\nAvio kompanija Air Serbia je trenutno jedina avio kompanija koja će leteti između Beograd i Kijeva, a letovi se očekuju utorkom i četvrkom sa polascima u 07:00h iz Beograda, kao i nedeljom sa polascima oko 18:05h sa aerodroma „Nikola Tesla”. Let na liniji Beograd Kijev traje oko dva sata i 50 minuta, a najjeftinije avio karte možete da kupite po ceni već od 249 EUR.\nDan nakon što je avio kompanija Air Serbia pokrenula liniju Beograd Barselona, obeležen je i prvi let ka drugoj destinaciji u Španiji, ka prestonici Madridu. Premijerni let ka Madridu kao i u povratku je bio pun, a Air Serbia planira da za sad leti na ovoj liniji sredom (polasci iz Beograda oko 17:00h) i nedeljom (polasci oko 06:00h). Avio karte za letove Beograd Madrid možete da kupite po ceni već od 159 EUR.\nLinija Beograd Nica je jedna od dve nove sezonske linije avio kompanije Air Serbia. Srpska nacionalna avio kompanija će obavljati letove između Beograda i Nice dva puta nedeljno: četvrtkom (polasci oko 17:50h) i nedeljom (polasci oko 07:00h). Najpovoljnije avio karte možete da kupite po ceni već od 159 EUR, a najkraći letovi između dva grada traju oko dva sata i 10 minuta.\nLinija Beograd Helsinki je pokrenuta 1. juna, a na ovoj liniji avio kompanija Air Serbia će leteti tri puta nedeljno i to ponedeljkom, četvrtkom i subotom. Polasci sa beogradskog aerodroma se očekuju oko 06:35h ponedeljkom i subotom, kao i oko 17:00h četvrtkom. Najkraće trajanje leta na liniji Beograd Helsinki je oko 3 sata i 35 minuta, a avio karte možete da kupite po ceni već od 189 EUR.\nKrasnodar je treća destinacija u Rusiji ka kojoj će avio kompanija Air Serbia obavljati direktne letove pored linija za Moskvu i Sankt Peterburg. Srpska avio kompanija planira da leti tri puta nedeljno između Beograda i Krasnodara i to ponedeljkom, sredom i petkom, a svi polasci se očekuju u isto vreme, oko 00:10h. Avio karte za liniju Beograd Krasnodar možete da kupite po ceni već od 279 EUR.\nAir Serbia je u utorak 4. juna povezala Beograd i Rijeku nakon 29 godina pauze. Letovi se očekuju utorkom i petkom sa polascima oko 13:10h, a najkraće trajanje leta između dva grada je oko jedan sat i 20 minuta. Povratne avio karte za letove Beograd Rijeka možete da kupite po ceni već od 109 EUR.\nLinija Beograd Kairo je obnovljena nakon pauze od 14 godina, a Air Serbia planira da leti na ovoj liniji dva puta nedeljno: utorkom i petkom. Letovi na liniji Beograd Kairo se očekuju navedenim danima oko 23:10h, a najkraće trajanje leta je 2 sata i 55 minuta. Najjeftinije avio karte za letove Beograd Kairo možete da kupite po ceni već od 259 EUR.\nAir Serbia je najavila nove linije iz Beograda krajem januara, a nedavno je otkrila i da planira da pokrene 12 novih linija iz Niša, čime će ukupno tokom 2019. godine dodati 21 novu liniju u svoju mrežu.\nSve cene su navedene za povratne avio karte sa uračunatim dodatnim taksama. Broj mesta po najnižim cenama je ograničen pa predlažemo da Vašu avio kartu rezervišete odmah online putem našeg sajta playtravel.rs ili ukoliko Vam je potrebna pomoć pozovite naš kontakt centar.\nAir Serbia Beograd Barselona Beograd Helsinki Beograd Kairo Beograd Kijev Beograd Krasnodar Beograd Madrid Beograd Nica Beograd Rijeka Nove Linije Novi Letovi playnews136


Dobila magazin na sudu: Goga Sekulić progovorila o spornim fotografijama\nPravi skandal je nastao kada je na naslovnoj strani jednog muškog magazina osvanula djevojka koja neodoljivo podsjeća na Gogu Sekulić, pa je cijela Srbija i Crna Gora bila ubijeđena da gleda grudi poznate pjevačice.\nIpak, kako je Goga objasnila, to nije bila ona, ali nije bilo lako objasniti cijeloj familiji.\n- To je bila druga djevojka koja je bila plava i imala je mladež na istom mjestu kao ja i duplo niža. Šalim se, sjećam se da je samo jednog jutra osvanulo u cijelom Beogradu i Srbiji i Crnoj Gori naslov "Goga Sekulić gola i opasnija od Cece" i to je bila luda kuća. Ja klinka, tek se pojavila na sceni, šta će familija da mi kaže, majka i otac, znaš kakvi su Crnogorci strogi. Tada sam na nervnoj bazi izgubila glas. Ušla sam u borbu i dobila sam taj magazin na sudu, a oni su izgubili licencu - prepričava pjevačica događaj od prije nekoliko godina i dodaje:\n- Ne znam kome je to palo na pamet, stavili su njene fotografije koje su bile malo provokativnije, da ne kažem vulgarne i par mojih slika sa albuma i pomiješana njena i moja biografija - kaže pjevačica i dodaje da je kasnije djevojku sa naslovne strane pronašla i da je živjela na Tajlandu.


Advokat NOVAK BLEČIĆ\nTelefon 1: 011 3287246\nTelefon 2: +38111 3287246\nAdvokatska kancelarija Blečić sa sedištem u Beogradu, okuplja dinamičan i uspešan tim advokata i pravnika, koji poseduje bogato iskustvo stečeno u brojnim značajnim i uspešno okončanim transakcijama kako na teritoriji Srbije tako i na teritoriji Crne Gore. Ono što našu advokatsku kancelariju izdvaja od ostalih je usredsređenost ka poslovnim ciljevima klijenata i praktičnost u iznalaženju rešenja i rešavanju pravnih problema. Naši klijenti mogu da potvrde da advokatska kancelarija Blečić uvek ima za cilj da predupredi nastanak problema kroz analizu celokupnog poslovanja klijenta i relevantnih pravnih propisa. Advokatska kancelarija Blečić pruža kvalitetnu uslugu iz svih oblasti prava na teritoriji Srbij i Crne Gore, od osnivanja svih formi pravnih lica do kompleksnih i sofisticiranih pravnih pitanja koja se javljaju u toku poslovanja ili daljih ulaganja domaćih i stranih investitora. Naša ekspertiza obuhvata sve oblasti privrednog prava, a naročito poljoprivredu,prehrambenu industriju.


POČEO RASPAD U VARDARU - Krištopans i Atman prvi napustili Skoplje - SPORTSKI ŽURNAL\n12 februar, 2020 6\nO finasijskim prblemima Vardara i tome da klub rukometašima duguje „ogroman novac” prvi je u medijima progovorio Dainis Krištopans\nRuski rukometni reprezentativac Pavel Atman i Letonac Dainis Krištopans napustili su danas skopski Vardar, koji se nalazi u finansijskoj krizi, objavili su makedonski mediji.\nAtman je odmah potpisao sa Spartak iz Moskve, a Krištopšans za Fukse Berlin, u kojem će igrati do kraj sezone do prelaska u francuski PSŽ, sa kojim je ranije potpisao ugovor.\nO finasijskim prblemima Vardara i tome da klub rukometašima duguje „ogroman novac” prvi je u medijima progovorio Dainis Krištopans, a nakon njega i nemački rukometaš Kristijan Disinger, koji je istakao da ga „samo čudo može zadržati”.\nŽeljko Pavlović · 12 februar, 2020 19:14\nBarudzic · 12 februar, 2020 20:42\nSad ce to sve Dinamo da kupi. Rebalans. Axaxaxxaxaxa\nPeconi · 12 februar, 2020 22:18\nJa predlazem da drzava sto pre tog ruskog tajkuna nekako dovede kod nas pa mozda kupi neki nas klub,recimo Vojvodinu ili Metaloplastiku da napravi rezultate kao sa Vardarom i onako nam je rukomet u haosu\nNada Macura · 12 februar, 2020 22:18\nBozu za predsednika Vardara!\nVjerujte · 13 februar, 2020 02:42\nNikolic iz Voše ide u benficu,proverena info\nLarisa · 14 februar, 2020 13:15\nDjurkovic u Buducnosti kod Pedje Boskovica.


FutsalBALKAN - SVILAJNAC I ĆUPRIJA MEĐU ČETIRI NAJBOLJE EKIPE U LAPOVU: Tanasković brži od sirene, Ramić i drugari preokretom do polufinala!\nFacebook.com/ Turnir u malom fudbalu Turnir u Lapovu\nTurnir u Lapovu ušao je u samu završnicu.\nPošto su završene prve dve četvrtfinalne utakmice, čije izveštaje možete pronaći na sledećem linku:\nodigrana su i dva preostala meča ove faze takmičenja u kojima su postignuti sledeći rezultati:\nKMF Svilajnac - Red Line 034 2:1\nDeŠped Lapovo - Ćuprija 2:3\nDrugi polufinalni par, dakle, činiće KMF Svilajnac i Ćuprija. Svilajnac je na krilima nekada najveće nade Partizana, Nemanje Tomića, stigao do trijumfa u drugom poluvremenu. Prvi deo igre završen je bez golova, a Pajić je golom u 22. minutu doneo prednost pobedničkoj ekipi. Kada je delovalo da će se ovim rezultatom meč i završiti, videli smo finiš kakav ne bi režirali ni doajeni filmske industrije poput Hičkoka, Tarantina, Almodovara ili Dejvida Linča. Prvo je Red Line 034 stigao do izjednačenja u 39. minutu, golom Filipovića, ali je radost ove ekipe trajala svega nekoliko sekundi jer je Tanasković spektakularnim solo prodorom nanizao nekoliko defanzivaca i pogodio za plasman Svilajnca u polufinale!\nU polufinalu će Nemanju Tomića i ekipu čekati Ćuprija, koja je predvođena jednim od najboljih srpskih futsalera, Denisom Ramićem, stigla do velikog preokreta i trijumfa. Vodio je DeŠped 2:0 na poluvremenu, ali su Ramić i drugari postigli tri gola i obezbedili mesto među četiri najbolje ekipe turnira u Lapovu!\nDakle, u polufinalu turnira sastaće se:\nDm Invest Doo - Rc Beograd i\nKMF Svilajnac - Ćuprija\nPolufinale je na programu u ponedeljak 13. i utorak 14. avgusta, a Futsal Balkan će kao medijski partner ispratiti kompletan tok ovog turnira.\nMore in this category: « Zlatno zrno u odličnom meču bolje od Twin cakesa BEOGRAĐANI PRVI DO FINALA: Radulović i Jančevski srušili Dm Invest u polufinalu turnira u Lapovu! »\nDL Milutinović se osamio na vr…\n"Nec" o sebi, Nikars…


Opština Zvezdara: Besplatni novogodišnji paketići - Dan u Beogradu\nNaslovna » Porodica » Deca » Opština Zvezdara: Besplatni novogodišnji paketići\nAh Neša 3. decembar 2021. Deca, Obrati pažnju! Postavite komentar\nSva deca koja idu u državne i akreditovane privatne vrtiće, paketiće će dobiti od svojih vaspitača.\nZa mališane koji ne idu u vrtiće, a čije je mesto prebivališta na Zvezdari, roditelji će vaučere moći da preuzmu u pisarnici GO Zvezdara od 8. do 17. decembra 2021. od 8.00 do 15.00.\nZa preuzimanje vaučera potrebno je priložiti očitanu ličnu kartu roditelja, kopiju izvoda iz matične knjige rođenih za dete i popuniti prijavni formular koji se može preuzeti sa sajta Opštine www.zvezdara.rs ili popuniti u Opštini.\nDodela paketića uz vaučere će biti organizovana 25. decembra 2021. od 12.00 na platou ispred GO Zvezdara.\nDodatne informacije zainteresovani mogu dobiti na broj telefona Servisnog centra GO Zvezdara 011/7850-350.\nTagovibg svaštara deca jesen u beogradu nova godina nova godina 2022 novogodišnji paketići obrati pažnju opština zvezdara porodica zima u beogradu zvezdara\nPrethodni Poznate ličnosti: Preminuli u decembru 2021.\nSledeći Novi filmovi u bioskopima: Nije loše biti čovek


Statistika o prosečnoj plati: Kruševac na 50. mestu - KruševacGrad\nProsečna plata, bez poreza i doprinosa (neto plata), u Kruševcu je u junu iznosila 57.019 dinara, što je oko 500 dinara više nego prethodnog meseca, pokazuju podaci Republičkog zavoda za statistiku. Kruševljani su se, prema visini zarade, našli na 50. mestu među skoro 170 gradova i opština u Srbiji.\nPrema podacima Republičkog zavoda za statistiku prosečna neto plata u junu u Srbiji je iznosila 65.070 dinara što je u odnosu na isti mesec prošle godine više za 8,9 odsto nominalno, odnosno za 5,4 odsto realno.\nMedijalna neto zarada za jun 2021. godine iznosila je 49.999 dinara, što znači da je polovina zaposlenih ostvarila zaradu do tog iznosa.\n„Kruševačkih“ prosečnih neto 57.019 dinara manje je od zarada koje su imali građani u 13 beogradskih opština, u 16 gradova i opština na području Vojvodine te u još 20 lokalnih zajednica južno od Beograda.\nOvdašnji prosek zarade je, tradicionalno, najviši na području Rasinskog okruga. Prema visini prosečne plate slede Ćićevac, gde je prosek bio 50.943 dinara, Aleksandrovac sa prosekom od 50.071 dinarom, te Trstenik sa 49.175. Slede Brus sa 48.719 dinara te Varvarin gde je prosek bio samo nekoliko dinara niži – 48.689 dinara.\nNajviše plate su, prema statističkim pokazateljima, u junu imali oni koji žive na Vračaru, jer je prosečna neto zarada u toj opštini iznosila 106.546 dinara, a slede Novi Beograd i Stari Grad, čiji je prosek bio nešto više od 103 hiljade dinara.\nNa suprotnom kraju lestvice su Bojnik gde je prosečna neto plata bila 44.726 dinara i Vlasotince sa 45.155 dinara.\n17.09.2021 0 158\n15.09.2021 0 249\n15.09.2021 0 104\n18. septembra 2021., 21:45


Deset godina kompanije Doka Serb - Gradjevinarstvo.rs\n26.02.2018. | Gradjevinarstvo.rs\nKompanija Doka Serb je 2017. godine obeležila deset godina svog postojanja na tržištu Srbije. U okviru svoje politike stalnog napredovanja i širenja, kompanija Doka, koja čini deo velike grupacije Umdasch, još tokom 2006. godine je prepoznala Srbiju kao novo potencijalno tržište za plasiranje svojih vrhunskih oplatnih proizvoda. Novi građevinski projekti iz oblasti visoko- i niskogradnje su zahtevali nova, brza i pre svega ekonomična rešenja, a takvim zahtevima je Doka znala spremno da odgovori.\nSlika 1. Most na Adi\n- U februaru 2007. godine okupljen je tim mladih stručnjaka koji je trebalo da uvede ovaj svetski poznat brend na građevinsko tržište Srbije, Crne Gore i Makedonije. Prvi koraci su bili teški - trebalo je stvoriti svoje mesto na tržištima koja su bila ekonomski iscrpljena i naučena na tradicionalna rešenja i komplikovane improvizacije. Trebalo je pokazati novim klijentima da kvalitet donosi dugoročnu korist i ukazati im na inovativnost Doka proizvoda koji efikasno i ekonomično ispunjavaju njihove najsloženije zahteve. Upustili smo se u ovaj izazov sa puno entuzijazma i ambicija, spremni da ponudimo najekonomičnija i najkvalitetnija rešenja. I nakon svih ovih godina sa ponosom možemo reći da smo znali da opravdamo poverenje koje su nam klijenti ukazali u nekim od najznačajnijih projekata koji su obeležili prethodnu deceniju, poput projekata:\nMost na Tisi, Ada\nNaselje „Bellvill”, Novi Beograd\nNaselje „West 65”, Novi Beograd\nNaselje „Stepa Stepanović”, Beograd\nKompleks „Portonovi”, Kumbor\nHotel „Royal Garden”, Budva\nFabrika „Tigar”, Pirot\nHotel „Radisson Blue - Stari mlin”, Beograd\nTC „Plaza”, Kragujevac\nObjekat „Elem”, Skoplje\nObjekti na auto-putu Ljig - Preljina\nStambeni objekat „Paunov Breg”, Beograd\nMost u Ulcinju.\nSlika 2. Zastave Doka\n- Trudićemo se da i ubuduće prepoznatljiva Doka-žuta bude boja srpskih, crnogorskih i makedonskih gradilišta i da zadovoljstvo naših klijenata bude naša najjača preporuka za sve nove projekte - rekli su iz ove firme.


Jedan od najvećih Sajmova nameštaja na svetu IMM Cologne okupiće i ove godine više od 1700 učesnika iz više od 60 zemalja, a peti put zaredom Srbiju će predstavljati kompanija Forma Ideale, najveći izvoznik nameštaja u našoj zemlji.\nSajam IMM Keln svake godine okupi oko 1.200 izlagača i 150.000 posetilaca, a zapaženi nastupi kompanije Forma Ideale već godinama uveliko doprinose rastu produkcije i izvoza pločastog nameštaja. U proteklih godinu dana, od prethodnog Sajma nameštaja u Nemačkoj, kompanija je proširila kapacitete, povećala broj tržišta na kojima posluje i ostvarila dvocifren godišnji rast izvoza. U 2020. godini kompanija obeležava 25 godina poslovanja, a rezultati u godini jubileja su impresivni: Forma Ideale izvozi 80 odsto proizvedenog nameštaja na četiri kontinenta i u više od 50 zemalja.\n„Godinu tradicionalno počinjemo Sajmom nameštaja u Kelnu, koji predstavlja priliku da izložimo novu\nkolekciju, modele za opremanje enterijera na kojima je rađeno u proteklih godinu dana, ali pre svega da pojačamo profesionalne kontakte i proširimo svoje kapacitete. Prošle godine smo dogovorili izvoz sa više od 100 distributera na četiri kontinenta, ostvarili smo učešće od 21 odsto od ukupnog srpskog izvoza nameštaja i time doprineli da se postignu rekordni rezultati industrije nameštaja u našoj zemlji. Dodatno ćemo proširiti proizvodnju nakon otvaranja novog Distributivnog centra u Kragujevcu“, kaže Aleksandar Ružesković, direktor marketinga kompanije Forma Ideale.\nNova kolekcija pločastog nameštaja Forma Ideale prikazana na Sajmu u Kelnu biće dostupna i u Srbiji u više od 35 salona širom zemlje.


Zašto LVT postaje sve traženija kategorija podova kod nas a i u svetu? - Gradjevinarstvo.rs\nTarkett iD Inspiration LVT kolekcije predstvaljaju do sada neviđenu prekretnicu u dizajnu. Ovi podovi se projektuju i proizvode u Evropi i imaju za cilj da inoviraju način života i da transformišu enterijer u cilju promocije zdravijeg života.\nRealan i prirodan izgled LVT podova (Foto: Tarkett)\nPrirodan i realan izgled LVT poda\nZahvaljujući skeniranju visokokvalitetnih prirodnih materijala i digitalnoj štampi u visokoj rezoluciji, kao finalni rezultat dobijamo realan i prirodan izgled LVT podova.\nVizuelni efekat LVT podova je toliko napredovao da čak ni proučavanjem iz blizine, pa čak ni dodirom ne možemo sa sigurnošću tvrditi da li je u pitanju parket, pločice ili LVT.\nNeverovatna otpornost, ali i mat izgled poda uz TektaniumTM zaštitni sloj\nTarkett TektaniumTM zaštitni sloj pruža neverovatnu otpornost na habanje, ali i na ogrebotine i mrlje, što LVT podove čini dugutrajnijim i izdržljivijim nego pre.\nNeverovatna otpornost na habanje (Foto: Tarkett)\nOsim što utiče na strukturu i svojstva LVT podova, TektaniumTM ultra mat finiš takođe doprinosi realnom i prirodnom izgledu poda. Ako nam se ranije činilo da LVT pod izgleda suviše sjajno i "plastično", to svakako više nije slučaj. Sada pod izgleda izuzetno realno iz svih uglova i reflektuje malu količinu svetlosti.\nPogledajte poređenje Tarkett LVT poda koji se proizvodi danas i onog koji se proizvodio ranije:\nBez repeticije dasaka na 12m2\nTreća stavka koja doprinosi prirodnom i realnom izgledu poda je svakako to što se u Naturals dezenima na 12m2 ne mogu pronaći 2 iste daske. Što znači da nemamo ponavljanje istog dizajna na čak 50 dasaka.\nBez ponavljanja na 12m2 (Foto: Tarkett)\nKoncept LVT 100\nKako bi Tarkett odgovorio na pitanja zašto dezen iz jedne kolekcije ne može biti proizveden u drugoj bez obzira što se razlikuje konstrukcija ili upotrebna klasa materijala i slično, kreiran je projekat LVT 100 kolekcije iD inspiration koji predstavlja 100 različitih dezena za koje je moguće odabrati: sistem ugradnje, format, efekat i upotrebnu klasu materijala.\nProjekat LVT 100 kolekcije iD inspiration (Foto: Tarkett)\nU okviru ovog koncepta trenutno su obuhvaćene kolekcije:\nGlue down konstrukcija: ID Inspiration 70, ID Inspiration 55, ID Inspiration 30;\nClick konstrukcija: ID Inspiration click HT 70, ID Inspiration click solid 55, ID Inspiration click solid 30.\nMožete odabrati sistem ugradnje, format, efekat i upotrebnu klasu materijala (Foto: Tarkett)\nTarket je jedini proizvođač podova na tržištu koji u procesu digitalne štampe na vinilu koristi boje na vodenoj osnovi. Time se doprinosi izuzetno niskoj VOC emisiji, manje od 10μg/m3, čime se direktno utiče na kvalitet vazduha u zatvorenom prostoru.\nZa više informacija o Tarkett proizvodima, informišite se na tarkett.rs.


Maska, respirator i “vještačka pluća” mnogima su jedina nada da će pobijediti “kovid” i ponovo prodisati punim plućima, a u borbi za svaki dah oboljelih u bolnicama širom Republike Srpske potroši se tone kiseonika dnevno.\n"Potrošnja kiseonika u posljednja dva dana je u prosjeku oko 5.000 kilograma na dan, što je pet puta više u odnosu na period prije pandemije", naveli su za 'Glas Srpske' u UKC-u, dodavši da se ne prave zalihe jer je potrošnja kontinuirana. Pojašnjavaju da postoji rezervoar sa tečnim kiseonikom, koji se u zavisnosti od potrošnje redovno dopunjava, a kapacitet rezervoara je 20.000 kilograma tečnog kiseonika.\n"Prije pandemije na godišnjem nivou trošili smo oko 60.000 maraka za kiseonik, a sada nam za tri ili četiri mjeseca treba 300.000 KM", rekao je Dodik.\nU trebinjskoj bolnici navode za "Glas Srpske" da im je trenutna dnevna potrošnja kiseonika nešto više od 200 litara dnevno, dok su u periodu prije korone na dnevnom nivou trošili oko 30 litara.\n"Obezbijedili smo cisternu kiseonika. Od 39 hospitalizovanih, skoro 30 treba neki oblik terapije kiseonikom", rekao je pomoćnik direktora za medicinske poslove u bolnici u Trebinju Stanko Buha.\n"Zbog kontinuiranog rasta broja oboljelih od korone, kojima je neophodna hospitalizacija, Krizni štab Bolnice je donio odluku da se ponovo pokrene rad 'kovid' jedan bolnice, odnosno staro grudno odjeljenje", saopštili su iz te zdravstvene ustanove.\nNaglasili su da su ranije zatišje iskoristili da poboljšaju uslove u 'kovid' jedan bolnici, gdje su između ostalog razvedeni medicinski gasovi te povećan broj kiseoničkih mjesta.\nRegistrovano 526 novih slučajeva, dvije osobe preminule\nU Srpskoj svaki sedmi oboljeli od korone je dijete ili tinejdžer\nZaražena 401 osoba, 15 lica preminulo\nPreminula 21 osoba u Srpskoj, zaraženo više od 350 lica


Skoro, pa nemoguća misija: Kako ući u najekskluzivniji klub u Berlinu? - BIGportal.ba\n17 Februara, 2020 17 Februara, 2020 064\nSpremni ste da čekate nekoliko sati u redu, koji se polako, ali sigurno smanjuje, da biste bili viđeni u jednom od najpoznatijih klubova u celoj Nemačkoj, pa i u Evropi?\nSpremni ste da čekate nekoliko sati u redu, koji se polako, ali sigurno smanjuje, da biste bili viđeni u jednom od najpoznatijih klubova u celoj Nemačkoj, pa i u Evropi? Ali čak i ako jeste, to vam ne garantuje da ćete uspeti da uđete.\nZašto je to tako, potrudio se da otkrije Skot Kembel. Svoje impresije o pokušaju ulaska u “Berghain”, koji važi za najekskluzivniji klub u Berlinu, ali i u Nemačkoj uopšte, podelio je na sajtu Telegraf.co.uk, trudeći se da tako pomogne mnogima koji će se okušati u ovom “zadatku”.\nNa mestu nekadašnje elektrane u glavnom gradu Nemačke, opremljen svim uređajima koji doprinose odličnoj atmosferi, noćni klub “Berghain” je nadaleko poznat po odličnim žurkama. Ne samo da u njemu gostuju poznati nemački, već i muzičari iz celog sveta. A DJ je tu da upotpuni, inače sjajnu atmosferu, koja uvek vlada u tom klubu.\nKada jedan čovek odlučuje o uspehu ili neuspehu vaše misije\nGodinama mnogi mladi ljudi pokušavaju da proniknu u to zbog čega ih je glavni vratar berlinskog kluba “Berghain” odbio, ali to još uvek nikome nije pošlo za rukom, pa ni Skotu. Jednostavno je Svena Markuardta, koji je vratar kluba, ovaj momak okarakterisao kao nekoga ko “uništava snove klinaca o ulasku”. Još je interesantnije u svemu tome to što celokupnu situaciju predstavlja kao “enigmatičnu politiku ulaska”, što i nije tako daleko od istine.\nČak i ako u potpunosti ispoštujete pravilo o tome da ne bi trebalo ni na koji način da odudarate od ostalih, te ako obučete crnu, klasičnu garderobu i trudite se da uopšte ne privučete pažnju, to vam neće biti garant da će vam Sven dozvoliti da upoznate čari ovog berlinskog noćnog kluba.\nMnogi blogeri su se bavili istom temom kao Skot, pa su stvarali različite teorije o tome kako bi trebalo postupiti da bi Sven bio impresioniran, te da bi nekome dozvolio da poseti najekskluzivniji klub u Berlinu. Na žalost mnogih pratilaca tih blogova, ništa posebno oni nisu zaključili, ali su svakako izneli svoja zapažanja, koja mogu pomoći nekom.\nOsnovni savet za sve koji žele klub “Berghain” da posete jeste da obuku neupadljivu, a najbolje odeću crne boje. Poenta je da ne privlače pažnju, iako je Skot doživeo da jedan “čovek obuče u hipstersku odeću” i da uđe bez ikakvih problema, uprkos tome što je svojim stajlingom i te kako privlačio pažnju.\nBudući stranac, Skot nije razumeo Svenovo pitanje na nemačkom, pa mu nije bilo dozvoljeno da uđe. Na pitanje zbog čega je to tako, dobio je jednostavan odgovor od glavnog vratara ovog kluba: “Zato što smo odlučili.”\nKako to obično biva, tek posle toga je i dobio odgovor na pitanje kako je moguće ući u ovaj poznati klub i to zahvaljujući komentaru, koji je usput čuo: “Puno je bajki na internetu o tome kako ući, ali samo treba biti svoj!”\nIpak, iako Skot nije uspeo da uđe u ovaj čuveni klub, možda njegovo viđenje celokupne situacije, pomogne nekome da u tome uspe.


Ураган „Ида“ однео шест живота у Њу Џерзију и Њујорку\nHomeVestiUragan „Ida“ odneo šest života u Nju Džerziju i Njujorku\nUragan „Ida“ odneo šest života u Nju Džerziju i Njujorku\n02/09/2021Redakcija BALKAN TVVesti, Vesti iz sveta, za slajder0\nNajmanje šest ljudi je izgubilo život u obilnim kišama i poplavama koje je Njujorku i Nju Džerziju doneo uragan „Ida“.\nDvoje ljudi je stradalo u Nju Džerziju, a četvoro u Njujorku, prenosi agencija Rojters.\n„Najmanje jedna osoba je stradala u poplavi koja je pogodila grad Pasejk u Nju Džerziju“, rekao je za CNN gradonačelnik tog grada Hektor Lora.\nIzvor: Tanjug (AP Photo/Eric Gay)\nIstovremeno, „NBC Njujork“ je javio da je još jedna osoba poginula u Nju Džerziju, dok su četiri osobe izgubile život u Njujorku u sredu uveče, kada su bili zarobljeni u svojim podrumima dok su se poplave slivale gradom.\nGradonačelnik Njujorka Bil de Blazio prethodno je proglasio vanredno stanje zbog, kako je rekao, „istorijskog meteorološkog događaja“, nakon što su taj grad pogodile rekordno obilne kiše i poplave.\nSkoro sve linije njujorškog metroa bile su obustavljene kasno u sredu po lokalnom vremenu, prenosi Rojters.\nNacionalna meteorološka služba izdala je najmanje pet upozorenja na poplave, od Filadelfije do severa Nju Džerzija.\nPrethodno je i guverner Nju Džeresija Fil Marfi zbog „Ide“ proglasio vanredno stanje.\nIda je pogodila Luizijanu u nedelju kao uragan četvrte kategorije i jedna od najsnažnijih oluja koja je ikada udarila u kontinentalni deo SAD.\nU svom poslednjem izveštaju, Centar za uragane naveo je da je oluja u Zapadnoj Virždiniji i da se kreće prema severoistoku, preneo je Glas Amerike.\nPre nailaska oluje, već su prijavljena tornada u državi Merilend, istočno i severno od glavnog grada SAD Vašingtona.\nCentar za uragane najavio je da bi sistem čak mogao da osnaži kada sutra ponovo napusti kopneni deo SAD.\nU međuvremenu, Centar za uragane saopštio je da se na dalekom jugositoku Atlantika formirala tropska oluja Leri i da će po svemu sudeći sutra postati uragan.\nTrenutno sadrži vetrove brzine 105 kilometara na sat i kreće se ka severu-severoistoku.\nNa fotografijama NOAA prikazana je crna mrlja koja pluta Zalivom u blizini velike platforme u vlasništvu Enterprajz Ofšor Driling kompanije sa sedištem u Hjustonu koja se nije oglašavala po ovom pitanju.\nPortparil kompanije je na pitanje o izveštajima o popuštanju nasipa u blizini rafinerije u ponedeljak, saopštio da u objektu ima „nešto vode“ i naglasio da su operacije zaustavljene pre oluje.\nDanas suvo, po podne sunčano, do 25 stepeni


Sarajevo domaćin evropske konferencije o prakticiranju hidžame – TVSA.BA\nPonedjeljak, 4 Jula, 2022 1:33\nNaslovna/Vijesti/Sarajevo/Sarajevo domaćin evropske konferencije o prakticiranju hidžame\nU Kongresnoj sali Gazi Husrev-begove medrese u Sarajevu, glavnom gradu Bosne i Hercegovine, danas je održana 2. evropska konferencija o hidžami pod nazivom “Practicing Hijama: Towards Universal Standartization“ (Prakticiranje hidžame: Prema univerzalnoj standardizaciji), javlja AA.\nKonferenciju su organizirali Udruženje “Zdravlje Bosne- Healthbosnia“ i Udruženje Integrativne medicine u BiH, u saradnji sa International Group for Studying Hijama – IGSH (Međunarodna grupa za proučavanje hidžame).\nPredavači su bili ugledni profesori sa medicinskih fakulteta iz Velike Britanije, Turske i Egipta, a osim njih, online putem učesnicima su se obratili profesori iz Kine, Kanade, Bahreina i Indonezije.\nDr. Merim Omerhodžić, specijalista neurohirurg i predsjednik Organizacionog odbora, izjavio je da je hidžama savremena medicinska metoda zasnovana na tradiciji ili sunetu, odnosno praksi, poslanika Muhammeda.\n“U našim područjima ona predstavlja tradicionalnu medicinsku metodu, a komplementarne su one koje se negdje drugo rade. Svjetska zdravstvena organizacija je 1978. godine pozvala vlade svojih zemalja članica da obrate posebnu pažnju na tradicionalne medicinske tretmane i sisteme, da ogromno znanje koje je akumulirano vjekovima ne bi bilo zaboravljeno“, kazao je dr. Omerhodžić.\nDodao je da će u sklopu skupa u Sarajevu prvi put imati i polaznike kursa, mlade doktore, koji će od vrhunskih stručnjaka učiti o hidžami i dobiti certifikat.\nRiječ je o zahvatu tokom kojeg se pušta krv iz određenih dijelova na tijelu i predstavlja zahvat kojim se iz organizma odstranjuje manja ili veća količina krvi u terapeutske svrhe. Puštanje i isisavanje krvi predstavlja jedan od najstarijih terapijskih zahvata. Po načinu djelovanja hidžama spada u regulatorne medicinske metode, a prema načinu izvođenja predstavlja malu hiruršku intervenciju.\nHidžama je savremena medicinska metoda zasnovana na tradiciji poslanika Muhammeda, što znači da se radi o medicinskoj metodi staroj 1.400 godina.


"VAKCINA JE EFIKASNA" Buster AstraZeneke POVEĆAVA NIVO ANTITELA protiv omikrona\nBritansko-švedska farmaceutska kompanija "AstraZeneka" je saopštila danas da preliminarni podaci iz ispitivanja sprovedenog na njenoj vakcini protiv kovida-19 "Vakszevria", pokazuju da, kada se daje kao treća doza, proizvodi više antitela protiv omikron soja i drugih varijanti, uključujući betu, deltu, alfu i gamu.\nvakcina-Astra Zeneka - Banjaluka - metal-7\nPojačani odgovor u smislu proizvodnje antitela je primećen kod ljudi koji su prethodno bili vakcinisani vakcinom "Vakszevria" ili nekom mRNA vakcinom, saopštio je taj proizvođač lekova, dodajući da će ove podatke dostaviti regulatorima širom sveta s obzirom na hitnu potrebu za busterima, prenosi agencija Rojters.\nKompanija "AstraZeneka" je razvila vakcinu sa istraživačima sa Univerziteta u Oksfordu, a prošlomesečne laboratorijske studije su pokazale da je vakcina "Vaksevria", koja se sastoji od tri doze, efikasna protiv nove varijante koja se brzo širi.\nAstra Zeneka saopštila odličnu vest: Koktel moćnih antitela EFIKASAN PROTIV OMIKRONA\n- Ove važne studije pokazuju da treća doza Vakszevrije, nakon dve početne doze iste vakcine, ili nakon mRNA vakcine ili inaktivne vakcine, snažno podiže imunitet protiv kovida-19 - izjavio je šef Oksfordske grupe za vakcine Endrju Polard.\nDrugo veliko britansko ispitivanje u decembru je pokazalo da je "AstraZenekina" injekcija povećala nivo antitela kada se daje kao buster doza nakon početne vakcinacije "AstraZenekinom" vakcinom ili "Fajzerovom", koja je zasnovana na mRNA tehnologiji.\nMeđutim, studija je zaključila da su mRNA vakcine koje su napravili "Fajzer" i "Moderna" dale najveći podsticaj antitelima kada su date kao dodatna doza.\nAstra Zeneka Buster Vakcina Koronavirus


Centralna banka: Crna Gora ima 66 milionera - Svet - Dnevni list Danas\nPočetna » Svet » Centralna banka: Crna Gora ima 66 milionera\n0Piše: FoNet 29. januara 2020. 11.49\nIz Centralne banke je saopšteno da najveći depozit fizičkog lica iznosi 17,9 miliona evram, a zakon sprečava da se saopšti o kome je reč.\nSaopšteno je, međutim, da to nije državljanin Crne Gore, već stranac nerezident.\nMeđu milionerima najviše je onih koji imaju od milion do pet miliona evra, i takvih je 63. Dva fizička lica imaju depozit u iznosu od pet do 10 miliona, a jedno fizičko lice od 10 do 20 miliona, navode u Centralnoj banci Crne Gore.\nRaniji podaci pokazuju da se broj milionera smanjio, jer je u septembru prošle godine depozit veći od milion evra u Crnoj Gori imao 71 građanin. Najveći iznos depozita pojedinaca iznosio je 31,9 miliona evra.\nCrna Gora, milioneri, podaci


Video: SAD uništio tenk ISIL-a u Libiji | Borbe protiv ISIL-a News | Al Jazeera\nSnimak uništenja ISIL-ovog tenka [Izvor: YouTube/DVIDS/US Department of Defense via Storyful]\nAmeričko ministarstvo odbrane je objavilo snimak za koji tvrde da prikazuje prve precizne zračne udare na položaje grupe Islamska država Irak i Levant u libijskom gradu Sirte.\nNapad na snimku je izveden prvog augusta.\nPrema zvaničnom saopćenju za novinare, kampanja zračnih udara je pokrenuta na zahtjev Vlade nacionalnog sporazuma, koju podržavaju Ujedinjeni narodi, kako bi se pružila podrška operaciji Odisejeva munja za zauzimanje Sirtea iz ruku ISIL-a.\nNa snimku se vide pet zračnih udara čija meta je bio tenk u jugozapadnom predgrađu al-Dularu.\n“ISIL-ov tenk je bio skriven među drvećem i blizu zgrada gdje su se možda nalazili civili, što je bio izazov i problem za libijske borce pri pokušaju da uđu u grad”, rekao je mornarički kapetan Jeff Davis.\nIako su snage pod komandom Vlade nacionalnog sporazuma ostvarile napredak u rubnim dijelovima grada u junu ove godine, lokalni borci ISIL-a su spriječili njihovo daljnje napredovanje u Sirte.\nAmerička vojska izvela je u ponedjeljak zračne udare na položaje grupe ISIL u libijskom gradu Sirtu, saopćio je Pentagon.\nUdari su izvedeni na zahtjev libijske Vlade nacionalnog sporazuma, a odobrio ih je američki predsjednik Barack Obama na preporuku ministra odbrane Ashtona Cartera i šefa generalštaba američke vojske, generala Josepha Dunforda, prenosi Reuters.\nZračni udari američke vojske na položaje ISIL-a će “pomoći libijskoj vladi da ostvari odlučan, strateški napredak” u borbi protiv naoružane grupe, navodi se u saopćenju.\nLibijski premijer Fayez Sarraj je potvrdio da je libijska međunarodno priznata vlada zatražila od SAD-a zračne udare protiv grupe ISIL u Sirtu i da su prvi udari izvedeni u ponedjeljak.\n“Prvi udari su izvedeni danas na određene lokacije u Sirtu i izazvale su teške gubitke u neprijateljskim redovima”, rekao je Sarraj.\nSnage libijske vlade se od maja u Sirtu bore protiv pripadnika grupe Islamska država Irak i Levant.\nObama: Prijetnja na američkom tlu ozbiljna\nAmerički predsjednik je kazao da su prijetnje prema SAD-u ozbiljne, ali da ISIL ne može pobijediti tu zemlju.\nBombardiran ISIL-ov centar u Saddamovoj palači\nBritansko ministarstvo odbrane potvrdilo je da su dva borbena aviona tipa “tornado” učestvovala u napadu na bivšu Saddamovu rezidenciju\nSAD izveo prve udare na ISIL u Libiji\nAmerička vojska je izvela zračne udare na položaje grupe ISIL u libijskom gradu Sirtu, na zahtjev libijske Vlade.


Keš i refinansirajući krediti SBERBANKE uz online podnošenje zahteva i isplatu za nekoliko minuta – Plodna Zemlja\nDodatni moratorijum Foto: Pixabay\nOsluškujući potrebe svojih klijenata i prateći njihovu potrebu da od banke partnera na najbrži način dođu do neophodne finansijske podrške, Sberbank Srbija je i ovoga puta svim zainteresovanim građanima omogućila atraktivnu ponudu svojih keš kredita i kredita za refinansiranje uz online podnošenje zahteva i isplatu za svega nekoliko minuta.\nOvu februarsku ponudu čine dinarske pozajmice sa fleksibilnim rokom otplate od 13 do 71 meseca. Maksimalan iznos kredita je 3.000.000 dinara, dok su građanima na raspolaganju krediti sa kombinovanom, varijabilnom i fiksnom kamatnom stopom, bez troškova obrade uz uslov da zahtev za kredit podnesu online, na sajtu banke.\n“Protekli meseci su potvrdili da se sve veći broj klijenata odlučuje da svoje zahteve za kredite u našoj banci podnesu elektronskim putem, preko kratke i jednostavne forme na našem sajtu. To samo još jednom potvrđuje da su se navike, ali i potrebe građana promenile. Zbog toga je Sberbank Srbija i ovog februara pripremila posebnu ponudu kredita, po veoma atraktivnim uslovima i bez troškova obrade. Da bi klijenti iskoristili ove atraktivne uslove, potrebno je da apliciraju online, odnosno preko naše internet stranice. Ukoliko zahtev podnose građani koji već sarađuju sa banke, ceo proces će moći da se završi iz udobnosti njihovog doma, kancelarije ili sa bilo kog drugog mesta. Ukoliko je reč o građanima koji do sada nisu koristili Sberbank usluge, njih će nakon apliciranja kontaktirati naši savetnici i uputiće ih kako da najbrže i najjednostavnije dobiju željenu pozajmicu“, objasnila je Mirjana Đorđević, direktorka Sektora za razvoj proizvoda Sberbank Srbija.\nPo njenim rečima, Sberbank Srbija na ovaj način nastavlja da ohrabruje i edukuje svoje klijente da značajnije koriste nove, alternativne i elektronske kanale saradnje i komunikacije sa svojom bankom, ali i da uz dodatne pogodnosti različitih online usluga svoje poslove sa bankom obavljaju mnogo brže, jednostavnije i komfornije.\nTagoviGotovinski krediti Keš krediti Onlajn bankarstvo Onlajn gotovinski kredit Onlajn keš krediti Onlajn refinansirajući krediti Refinasirajući krediti Sberbanka\nCrédit Agricole Srbija u saradnji sa Ministarstvom poljoprivrede odobrava subvencionisane kredite za poljoprivredu u dinarima sa FIKSNIM kamatnim stopama


Orban: Ne dozvoliti nijednom migrantu da uđe u zemlju\nMarch 7, 2018 - 10:57 PM Kod vijesti : 884830 Izvor : vijesti.ba/ ABNA Link:\n- Brisel mora da plati troškove izgradnje zida ili barem polovinu, što bi iznosilo 445 miliona eura. Osim toga, rizik po nacionalnu bezbjednost znači da Mađarska mora da protjera sve one koji su umiješani u organizaciju imigracije, rekao je Orban.\nABNA: Mađarska ne bi trebalo da dozvoli niti jednom migrantu da uđe u zemlju, izjavio je mađarski premijer Viktor Orban.\nU saopštenju za medije, koje je objavljeno na internet stranici mađarske Vlade, a u kojem se citira Orban, navodi se da Mađarska, ukoliko želi da postigne bilo šta u naredne četiri godine, ne bi trebalo niti jednom migrantu da dozvoli ulazak u zemlju i da mora da brani bezbjednosnu ogradu na granici.\nOrban je dodao da mađarska Vlada vjeruje da bi EU trebalo da nadoknadi Mađarskoj izgradnju zida na granici, prenio je "Sputnjik".\nMađarske vlasti su u aprilu 2017. godine saopštile da je završena izgradnja drugog zida na granici sa Srbijom, dužine 155 kilometara i da su na njega postavljene termalne kamere, kako bi se mogli uočiti migranti u mraku. Prvi zid izgrađen je na granici sa Hrvatskom.\nOštar antimigrantski stav mađarskog premijera izazvao je kritike drugih zemalja u okviru EU, kao i same Unije, a UN je Orbana proglasio rasistom, zbog njegovih nedavnih komentara o migrantima.


Izgradnja novih hotelskih i smještajnih kapaciteta - Istinomjer\nIzgradnja novih hotelskih i smještajnih kapaciteta\nNovi Grad ima relativno dobru infrastrukturu i prostor koji možemo ponuditi investitorima radi izgradnje novih hotelskih kapaciteta, koji su sada deficitarni. Budući da je Novi Grad blizu međunarodnog aerodroma, a u isto vrijeme i centra grada, imat ćemo šta za ponuditi ozbiljnim investitorima.\nNa mjestu hotela “Sarajevo” u Općini Novi Grad sredinom novembra 2018. godine otvoren je novi hotelski brend “Ibis Styles”, čime je, kako navode iz ove općine “obogaćena hotelsko – turistička ponuda u glavnom gradu BiH”.\nPrilikom posjete pomenutom hotelu, načelnik Semir Efendić istakao je “da je kupovina i dogradnja hotela u vrijednosti od 30 miliona KM najveća strana investicija u Općini Novi Grad u ovoj godini”.\nZa nas je ova investicija vrlo značajan, jer se radi o otvaranju oko 30 novih radnih mjesta, tako da će sada u hotelu raditi 70 uposlenih. U ukupnom ambijentu razvoja turizma u našem glavnom gradu i državi vrlo je značajno da imamo jedan svjetski lanac, kao što je Accor grupacija i njihov brend Ibis Styles. Možemo reći da se radi o jednom od najvećih i najboljih hotela u Sarajevu sa kapacitetom od blizu 200 soba. Općina je bila uključena od početka u proces planiranja, izgradnje, izdavanja građevinske dozvole, pa do procesa njegovog završetka. Zadovoljstvo nam je da se radovi privode kraju i da će uskoro hotel biti u funkciji.\nNačelnik Općine Novi Grad Sarajevo, Semir Efendić, 01. novembar 2018.\nTom prilikom Efendić je dodao da će “uskoro biti izdata građevinska dozvola za izgradnju još jednog hotela u sklopu jedne turske grupacije koji će se graditi u blizini Međunarodnog aerodroma Sarajevo”.


Tanjug 10. juna 2021. 08:09\nBEOGRAD – Prvi avion kompanije Er Montenegro na komercijalnom letu, koji je u danas u 08.45 doleteo iz Podgorice na beogradski aerodrom „Nikola Tesla“, dočekan je svečano, vodenim lukom.\nAvionom novog crnogorskog nacionalnog avioprevoznika doputovali su ministar ekonomskog razvoja Crne Gore Jakov Milatović i izvršni direktor Er Montenegra Predrag Todorović, a njih je dočekao izvršni direktor za komercijalne poslove Aerodroma „Nikola Tesla“ Miodrag Mirković.\n„Veliko mi je zadovoljstvo što je prvi komercijalni let bio upravo za Beograd. Na taj način smo dodatno osnažili avio dostupnost Crne Gore jednom od naših najvećih i najznačajnijih turističkih emitivnih tržišta, a to je tržište Srbije. Dodatno smo, na taj način, osnažili i ekonomsku saradnju između dve zemlje“, rekao je Milatović.\nCrnogorski ministar je podsetio da je 2019. godine iz Srbije u Crnu Goru došlo više od 400.000 turista i dodao da je Crna Gora uradila sve na pripremi turističke sezone da se „odvija na najbolji mogući način u ovogodišnjim okolnostima“.\n„U roku od samo nekoliko meseci uspeli smo da osposobimo aviokompaniju i da je postavimo na noge. Posebna nam je čast što je naš prvi komercijalni let upravo ka aerodromu ‘Nikola Tesla’ i ka Beogradu, zato što će Beograd definitivno biti jedna od naših glavnih destinacija u narednom periodu. To je prirodno, to je normalno“, rekao je Todorović.\nIzvršni direktor za komercijalne poslove Aerodroma „Nikola Tesla“ Miodrag Mirković izrazio je zadovoljstvo što je Beograd ponovo povezan sa Crnom Gorom novom crnogorskom aviokompanijom.\n„Crnogorsko tržište je za Aerodrom ‘Nikola Tesla’ izuzetno značajno. Podgorica i Tivat su među pet najposećenijih destinacija sa našeg aerodroma. Računamo da će ove sezone Crna Gora biti jedna od najposećenijih destinacija. Kompanija Er Montenegro će od danas povezivati sa Tivtom i Podgoricom na dnevnom nivou, sa dosta letova“, rekao je Mirković.\nOn je dodao da se Aerodrom „Nikola Tesla“ nalazi usred radova i da očekuje nastavak razvoja saobraćaja, kako u Beogradu, tako i u regionu.


Koferi- vodič za putovanje avionom - Pulse koferi Srbija\nHome / Blog / Saveti / Koferi – vodič za putovanje avionom\nKoferi i torbe za avion\nPostoje dva tipa prtljaga: onaj koji možete da ponesete u avion – ručni prtljag i prtljag koji ide u prtljažnik aviona – checked baggage. Ručni prtljag može biti ranac, tašna, torba za laptop, ali i kofer određenih dimenzija, dok pod checked baggage mislimo na kofere i torbe većih dimenzija.\nBilo da li se odlučite za čekiranje direktno na aerodromu ili uz udobnosti vlastitog doma (preko interneta), check – in je obavezan najranije 23 sata pre početka leka i najkasnije sat vremena pred polazak. Ova vremena mogu da variraju u zavisnosti od avio kompanije za koju se odlučite.\n05/09/2018 /1 Comment/by admin\nSportski ranac ili kofer? Kako odabrati odgovarajući prtljag za put 1 says:\n[…] u skladu sa namenom (ručni prtljag za avion ili […]\nKako da održavate ranac tako da uvek izgleda kao nov? Planinarenje sa decom


Dosije Snouden Knjige za odrasle prodaja\nod autora Luk Harding\nŠta je navelo Snoudena da se žrtvuje? Nagrađeni novinar Gardijana Luk Harding odgovara na pitanje koje bi trebalo da zabrine svakog građanina sveta u eri interneta.\nOvo je insajderska priča o Snoudenovim podvizima i o novinarima koji su se suočili s pritiskom vlada Sjedinjenih Država i Ujedinjenog Kraljevstva kako bi povukli senzacionalna saznanja. Snoudenova priča čita se kao putopisni triler, od dana kad je taj momak napustio svoju devojku na Havajima, ponevši sa sobom hard-disk prepun tajni, do nedelja koje je proveo u Hongkongu, otkrivajući informacije i boreći se da dobije azil. Danas je Snouden praktično zatočen u Moskvi, begunac koji se suočava s optužba-ma Sjedinjenih Država za špijunažu i s neizvesnom budućnošću. Knjiga o najtraženijem američkom beguncu i najpoznatijem „uzbunjivaču” na svetu, Edvardu Snoudenu.


CVIJANOVIĆ, DA UMREŠ OD SMIJEHA: 'Borimo se za naše pravo da živimo u pravnoj državi' | Slobodna Bosna\nPredsjednik Republike Srpske Željka Cvijanović izjavila je večeras da se Srpska bori za pravo da njeni građani žive u pravnoj državi.\n"Srpska je spremna za sadašnje vrijeme. Činjenica je da bošnjačke političke partije ne žele da razgovaraju jer je neko stao iza njihovog političkog cilja kako bi on bio realizovan. Oni neće pravnu državu, nego eksperiment i da razgovaraju sa strancima, a da stranci vrše pritisak na Srbe i Hrvate", rekla je Cvijanovićeva za Televiziju "K3".\n"Ne razumijem mržnju koja još postoji. Ovo je vrijeme izgradnje i digitalizacije i treba da pričamo racionalnim jezikom i imamo pravnu sigurnost. Kada imamo pravnu sigurnost nećemo maltretirati jedni druge, nego ćemo živjeti normalno. To pravo moramo obezbijediti budućim generacijama kako bismo ih uvjerili da ovdje može dobro da se živi", poručila je Cvijanovićeva.\nGovoreći o zaključcima Narodne skupštine Republike Srpske, Cvijanovićeva je rekla da je lider SNSD-a Milorad Dodik najavio da će sa drugim partijama iz Srpske i HDZ-om predložiti zakonsko rješenje koje može deblokirtati situaciju i polako dovesti do otvaranja široke i istinske reforme pravosuđa i da se sagledaju i stvari koje se odnose na Ustavni sud BiH da bi pravili državu po mjeri svih bez obzira na nacionalnost i vjeroispovijest.\n"Mi se borimo za ono što je ispravno i služimo se dozvoljenim političkim i pravnim metodama i oruđem. Nismo ništa blokirali", naglasila je Cvijanovićeva.\nOna je dodala da je ne čudi negativna reakcija iz Federacije BiH /FBiH/ na poziv iz Republike Srpske da bude utvrđena međuentitetska linija razgraničenja koja je jasno propisana Dejtonskim sporazumom.\n"Problem sa Dejtonskim sporazumom jeste što nikada nije ispunjen do kraja da bi se ostavio prostor za manipulaciju. Ali, ono što je dobro jeste da je nepobitno opredjeljenje građana Republike Srpske da ona bude sačuvana sa svim svojim nadležnostima. Nikome ne smeta uređena BiH u kojoj se ljudi dogovaraju, ali svima smetaju oni koji atakuju na Srpsku i nastoje da umanje njene nadležnosti", naglasila je Cvijanovićeva.\nGovoreći o poruci premijera FBiH Fadila Novalića da mu ne pada na pamet da izvrši dejtonsku obavezu koja podrazumijeva utvrđivanje međuentitetske granice, Cvijanovićeva je istakla da je strašno da međunarodni faktor na to pošalje odgovor da ne prihvataju ništa osim pune primjene Dejtonskog sporazuma.\n"Međuentitetska linija razgraničenja ima svoju ulogu. Stanovništvo koje živi s njene jedne ili druge strane imalo je velike administrativne i imovinsko-pravne probleme, ali smo neke od njih rješavali u hodu. Na to međunarodni faktor ćuti. Selektivno ponašanje nije samo na štetu Republike Srpske, nego i Federacije BiH. Brane ono što nije napadnuto, a neće da se rješava ono što je trulo", rekla je Cvijanovićeva.\nOna je poručila da građani Srpske treba da budu okupljeni oko interesa Republike, kako bi iznijeli političke bitke i stvorili pravnu sigurnost kao uslov da se vlast može posvetiti nastavku povećanja plata i penzija, podizanju zaposlenosti i izgradnji Republike Srpske.\n"Vjerujem u Republiku Srpsku jer je pokazala vitalnost da se odupre svim političkim i finansijskim izazovima i uspjela da bude bolja i sređenija. Mi smo najsređeniji dio BiH i zato nas i ne vole", ocijenila je Cvijanovićeva.\nŽeljka Cvijanović je istakla da visoki predstavnik, bez obzira što ne koristi bonska ovlaštenja, još i te kako utiče na političku situaciju u BiH, ali sada putem stranih sudija koji su dio bošnjačkog glasačkog bloka u Ustavnom sudu BiH.\n"Nisu valjali grb i Dan Republike - 9. januar, a i zastava je bila sporna. Ne možemo ni mi da se identifikujemo sa 1. martom u Federaciji BiH, ali šta na to kaže Ustavni sud - ništa", istakla je Cvijanovićeva.\nCVIJANOVIĆKA KONTRA USTAVNOG SUDA BiH: "Sprem'te se za slavlje"


Najveći izvozik Srbije - FIAT iz Kragujevca - Sjajne Vesti\nMinistarstvo finansija Srbije objavilo je da je izvoz robe „Fiat Chrysler automobila“ u mesecu junu 2015. godine bio 122,8 miliona evra a neto izvoz te kompanije u prvih šest meseci iznosio 245,8 miliona evra.\nO kompaniji „Fiat Chrysler automobili“ najbolje govori podatak da je u junu ove godine prodala u Evropi 87,438 vozila što predstvalja porast od 17,7 odsto u odnosu na isti mesec prošle godine. Kompanija je takođe premašila prosek industrije od početka godine, uz rast prodaje od 12,6 odsto, na 473.000 vozila, i udeo od 6,4 odsto na evropskom tržištu. ACEA navodi da je u Evropi prošlog meseca registrovano 1,41 milion novih automobila, dok je u šest meseci zaključno sa junom prodato 7,41 milion vozila, 8,2 odsto više u odnosu na isti period lani.\nDa je ova kompanija ozbiljan partner govori njihova briga o zaposlenima, „Fiat Krajsler automobili Srbija“, svom servisu i kooperantskoj fabrici „Manjet Mareli“, kao i članovima porodice zaposlenih čijoj su deci dodeljene novčane nagrade. Deset najboljih svršenih srednjoškolaca, dvanaest diplomaca akademskih studija i četiri diplomaca master studija su dobili adekvatne novčane nagrade.\nPored „Fiat Chrysler automobila“ iz Kragujevca, koji je najveći izvoznik sa izvozom od 735 miliona evra, u Srbiji je u prvoj polovini 2015. godine povećana vrednost izvoza na 1,9 milijarde evra.\nNa listi vodećih izvoznika na drugom mestu je Železara „Smederevo“, čiji je izvoz od januara do juna 2015. godine bio u vrednosti od 172,6 miliona evra, a samo u junu 27,3 miliona evra.\nNa trećem mestu liste najvećih izvoznika je „Tigar tajers“ iz Pirota sa izvozom od 141 milion evra, a slede „Naftna industrija Srbije“ sa 134 miliona evra izvoza, „Tetrapak“ iz Beograda sa 92 miliona evra i „Petrohemija“ iz Pančeva sa 84,1 milion evra.\nNa tom spisku su i „Gorenje“ sa 79,9 miliona evra, „Hemofarm“ iz Vršca sa 78,3 miliona evra, duvanska industrija „Filip Moris“ iz Niša sa 70,4 miliona evra, „Jugoimport SDP“ iz Beograda sa 64,4 miliona evra, „Jura korporacija“ iz Rače sa 62,3 miliona evra, „Impol seval“ iz Sevojna sa 55 miliona evra, „Bel pekidžing“ iz Beograda sa 53,4 miliona evra, Valjaonica bakra iz Sevojna sa 46 miliona evra i „Leoni“ sa 44,2 miliona evra.\nkragujevac, top vesti, sjajne vesti, izvoz, fiat, srbija, fiat chrysler automobili, zelezara smederevo, smederevo, tigar tajers, pirot\nNajveći izvozik Srbije – FIAT iz Kragujevca postavio Milivoje Rosandić 26.07.2015


PROMET ROBE NA PRODUKTNOJ BERZI OD 3. DO 12.JANUARA 2018.GODINE |\nSigurnosno pitanje: * 1 + 9 =\nPROMET ROBE NA PRODUKTNOJ BERZI OD 3. DO 12.JANUARA 2018.GODINE\nKukuruz je bila roba kojom se najviše trgovalo. Cena je oscilirala u granicama između 16,50 početkom godine i 16,80 dinara bez PDV-a kolika je bila krajem ove nedelje. To su ujedno cene koje su figurirale od sredine decembra. Ponderisana cena za prvu nedelju iznosi 16,78 din (18,45 din/kg sa PDV-om), što je za 0,24% rast u odnosu na prethodnu nedelju. Kukuruz sa povećanom vlagom do 15,5% je prometovan po ceni od 16,65 din (18,32 din sa PDV-om).